text:
E ultimo simannan tabatin varios enlace matrimonial di parehanan conoci y entre nan e flamante Miss Aruba 2006, Melissa Laclé y Jonathan Croes. Nan ceremonia civil tabata diahuebs 2 di augustus y diasabra ultimo nan a ricibi e bendicion nupcial na Misa Sta. Filomena na Paradera.
Manera nos a anticipa cu Melissa Laclé lo bay luci manera un berdadero princesa y esaki a keda resalta momento cu el drenta misa den su precioso shimis di bruid y cu su corona impresionante cu a pone e toke real. Igualmente Jonathan Croes a bisti un trahe elegante y clasico di un diseñador Italiano. E mesun estilistanan cu a haci e styling di Melissa pa e ceremonia civil, a crea e estilo pa e luci pa su enlace eclesiastico. E pelukero Elias Ordoñez a realisa un peinado clasico elegante y e makeup artist George Bislip a resalta aun mas e beyesa di Melissa cu su makiyahe.
Despues di e ceremonia religioso a sigui e celebracion den un ambiente di cuenta di ada, manera e invitadonan a describi e fecha special den e bida di Melissa y Jonathan. Un decoracion espectacular, unda a resalta e detayenan di e feliz pareha Croes namora, 3 banda musical cu a sa di entretene e invitadonan y presentacion special di e cantante famoso Dongo. Sin duda, un celebracion di kita sombre, unda e pareha a disfruta plenamente di nan dia yena di amor eterno pa otro.


c: text/html

text:
‘Nulmeting’
Ministerio di Tráfiko, Transporte i Planifikashon Urbano a hala un liña pa ku okupashon ilegal na aña 2015. A introdusí un Maneho Nobo ku no ta tolerá okupashon ilegal mas. E Maneho Nobo aki di Sero Toleransia ta enserá ku ta tuma medida di òrdu den kaso di okupashon ilegal.
Pues:
- ta stòp okupashon ilegal eksistente òf ta formalisá esaki den kuadro di posibilidatnan di lei, regulashon i maneho
- tuma medida kontra kasonan nobo di okupashon ilegal
Ademas ku mester stòp di okupá tereno di Gobièrnu ilegalmente, mester stòp tambe tur konstrukshon riba e terenonan aki.
Gobièrnu no ta tolerá ni formalisá konstrukshon nobo. Kasonan eksistente si lo por bin na remarke pa formalisashon.
Tin potrèt di satélite detayá ku a saka di tur sitio na Kòrsou, riba kua tur konstrukshon, kaya i tereno na Kòrsou ta registrá. E registrashon aki (yamá ‘nulmeting’) ta konta komo base pa distinguí kaso eksistente for di kaso nobo.

robotstxt: allowed

filter: keep


text:
Aruba Bank ta haci donacion di 10 mil florin na Fundacion Ban Uni Man pa Cria Nos Muchanan.
Aruba Bank a reacciona di biaha na e peticion na comunidad di Presidente di e fundacion, Sr. Fun, pa ayudo cu fondo pa sigui cria muchanan di scol.
Aruba Bank a haci un donacion di AWG.10 mil florin na e fundacion pa por sigui yuda un total di 794 mucha na mas o menos 51 diferente skol ariba nos isla ta ricibi un desayuno diariamente.
Durante un bishita na nos sucursal na Camacuri, representante di fundacion Ban Uni Man pa Cria Nos Muchanan, Sr. John Fun a ricibi e donacion for di Aruba Bank.
Sra. Tamara Waldron, Marketing & PR Manager, ningun mucha mester biba cu e preocupacion di puntra su mes unda e ta bai hana cuminda.
Aruba Bank conribui na Fundacion Ban Uni Man pa Cria Nos Muchanan pa sigui percura pa desayuno na muchanan den necesidad.
Por yuda Fundacion Ban Uni Man Pa Cria Nos Muchanan via cuenta Aruba Bank #2516290190. Pa mas informacion di e fundacion por manda un email na: r.roos@arubahospital.com


text:
ORANJESTAD – Recuperando su rosea ainda despues di a completa e examen fisico pisa na final di e fase militar, e hoben Jerome Johnson ta masha consciente di kico e programa SVT Formacion Social ta nifica p’e. Tabata duro en berdad, pero awo e tin e asina yama ‘Deadpoint’ tras di lomba. “Tur cos den bida bo mester duna bo best; hende ta yuda bo pero bo mester duna di bo parti tambe,” el a bisa reflexionando.
E hoben di 20 aña semper tabata e deseo di bira un koki y esey ta su proximo obhetivo un bes cu e finalisa su trayecto di Formacion Social. E no ta bacila pa confesa bo cu e ta haciendo tur esaki pa su mes, pero tambe pa e personanan special cu ta ward’e na cas y cu ta depende di riba dje. Un tempo el a cay cera, pero Formacion Social ta su di dos chens. Johnson: “Pesey nan mester sigui mas cu e programa di SVT, no mester stop pasobra ta kita chens di hoben pa drecha nan bida. Tin hopi hende cu kier drecha nan bida, pero no ta haya chens pa hacie y SVT ta duna nan e chens ey.”
Jerome ta conta cu el a siña hopi cos, entre nan con pa anda mas miho cu hende y con pa ta mas responsabel. “Antes ora bo mester lanta pa bay scol, bo no kier bay of ta lanta laat, awo mi ta lanta na ora, drecha mi cosnan y laga tur cos na ordo tur netjes,”e ta splica bisando cu esaki ta lag’e sinti miho y esey ta un cambio cu e ta ripara den su mes y otronan tambe ta tuma nota. Johnson, kende un tempo tabata cera, awendia ta haya elogio y motivacion for di su famia y conocirnan, pero tambe di su bisiñanan den Village.
E ta forma parti di Grupo 11 hunto cu, pa casualidad, otro 11 hoben. E ta reconoce cu na comienso tin hopi zundramento, pero despues ta ripara cu ta pa nan mesun bon. “Mas nan zundra, mas bo ta mehora paso bo ta purba tur cos pa nan no keda riba bo y asina bo ta drecha bo mes y bira miho.” Awendia na tur ta bon amigo cu otro y tambe sa bin hunto ora cu nan ta pafo di entrenamento. E tipo di amigo cu e tin awendia tambe ta hopi diferente cu antes.
E ta invita otro hobennan cu ainda tin duda pa no pensa mas y tuma e stap. Den su experiencia el a siña cu e curpa por 30% mas di loke e celebro ta pensa, esey kier men cu ora bo ta pensa cu bo no por mas, bo por 30% miho. “Nunca duda den bo mes, semper duna di bo parti, pusha pusha y pusha y bo ta logra loke bo kier. Mi ta sinti mi basta bon, despues di tur tempo mi ta ripara cu e tabata bal; loke mi a traha p’e ta bal. Mi ta sinti sastisfecho cu loke mi a haci.”
Pa mas informacion tocante e programa aki di Ministerio di Asuntonan General, por acudi na oficina di SVT na Marinierskazerne, yama na 522-5352, of bishita e pagina di Facebook: Formacion Social SVT caminda por wak hopi potret y video di e diferente fasenan di e trayecto. SVT su siguiente grupo di hoben pa rehabilita ta cuminsa den luna di februari 2018, pero for di awo caba ta registrando posibel participantenan.


text:
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020.
Na vispera di e Weganan Olimpico 2020, e aña aki celebra na e ciudad di Tokyo, Japon, Comite Olimpico Arubano kier a introduci e pre-seleccion di Aruba cu ta den pleno preparacion pa dicho weganan. Tur e atletanan den e pre-seleccion ta buscando un posibel clasificacion pa e Weganan Olimpico 2020.
Nos ta introduci nos prome atleta cu ta Quincy Breell di e deporte di atletismo(Aruba Ahtletic Federation, AAF)


text:
KRALENDIJK – E sentro di akohida pa hóbennan despues di skol, Jong Bonaire ta informá mayor i hóbennan ku e sentro a habri su portanan bèk pa hóbennan, kuminsando djamars benidero 6 di òktober. Relashoná ku esaki, tin algun medida ku a wòrdu tumá ku ta lo siguiente:
Djamars i djaweps benidero Jong Bonaire ta habri for 12:30pm pa hóbennan di banda Nort di Boneiru ku ta e siguiente barionan: Antriol, Den Stashi, Lagun, Mèxico, Hato, Nort Saliña, Republiek, Santa Rosa, Tras di Montaña i Rincon.
Djarason i Djabièrnè benidero Jong Bonaire ta habri for di 12:30pm pa hóben di banda Sùit di Boneiru ku ta e siguiente barionan: Playa Pariba i Playa Pabou, Sabana, Nikiboko, Tera Kòrá, New Amsterdam, Wanapa, Kralendijk, Amboina, Den Chèfi, i Belnem.
Reglanan di higiena manera entre otro laba man lo wòrdu apliká mas fuerte ku den pasado. Tur dosente di e sentro ta obligá pa bisti tapa boka na momentu ku nan tin kontakto ku un hóben. Aktividatnan lo wòrdu repartí den grupo chikitu pa mantené e distansia sosial i meskos na momentu ku hiba hóbennan kas den bùs.
Jong Bonaire ta tèrminá tur dia 5’or di atardi.


text:
Kompetensia tabata fuerte: Kòrsou su hòmbernan fuerte a partisipá na Extreme Power djadumingu último
Kompetensia tabata fuerte: Kòrsou su hòmbernan fuerte a partisipá na Extreme Power djadumingu último
WILLEMSTAD: Djadumingu último e hòmbernan di mas fuerte a reuní na Sambil pa reta otro den diferente disiplina. E evento Extreme Power a resultá un gran éksito i Digicel komo patrosinador por mira atras riba un atardi kargá ku adrenalina. Mester bisa ku e deporte ‘strong man’ ta kresiendo na Kòrsou; e ta rekerí forsa físiko i mental, bon kondishon i téknika. Ademas di patrosiná e evento Digicel tabata tin su propio representashon, Marionchelo Soleana ku ta empleado di e kompania. Tabata tin diferente partisipante fuerte, finalmente Hayrich Juliana a gana e titulo máksimo.
Miéntras DJ Ian i MC Monti tabata animá, e hòmbernan fuerte a tèst kurashi di otro riba diferente opstákulo i den e tempu di mas lihé posibel. E hòmbernan a flip tayo di 200 kilo 10 biaha, hisa un tronkon di 75 kilo mas tantu bes posibel durante 2 minüt, tene 2 outo di 600 kilo riba un rampa, karga un outo di Digicel di 225 kilo pa un distansia di 25 meter, karga un pilar ku 2 dama riba dje pará i kompletá mas tantu rònchi posibel ku n’e i finalmente un ‘death lift’ na unda a lanta un outo mas tantu bes posibel durante 2 minüt largu. E kompetensia tabata fuerte, ta di imaginá ku e kabayeronan a duna tur ku tin! Patrosinio di aktividatnan manera esaki ta suprayá Digicel su kompromiso kontinuo na eventonan sosial i deportivo den nos komunidat.
Durante di e kompetensia, públiko por a gana un Samsung J3 dor di SMS nòmber di e partisipante ku nan ta pensa lo a gana e Digicel Car Lift Challenge na 3444. Tambe por a saka un sèlfie na Extreme Power na unda klaramente por a mira ku e kompetensia ta tumando lugar of saka un foto ku e partisipantenan i ‘post’ esaki riba página di Facebook di Digicel usando e hashtag #DigiPower. E foto di mas spòntan a gana un Digicel goodiebag i un gift card.
Riba fotonan athuntu, un impreshon di Extreme Power ku a tuma lugar djadumingu último na Sambil.


text:
Keda ku mama e wikènt aki den Renaissance Curaçao Resort
Keda ku mama e wikènt aki den Renaissance Curaçao Resort
WILLEMSTAD – Mama ta meresé e mihó: Renaissance Resort tin un regalo di último ora pa mama. Únikamente pa e fin di siman aki tin un preis speshal di $109 pa persona, pa kamber. Regalá mama un estadia den e resort mas stimá aki na Kòrsou. E speshal aki ta únikamente pa reservashon nobo entre dianan di djabièrnè 12 pa djadumingu 14 di mei i ta dependé di disponibilidat na momento di kompletá e reservashon. E tarifa ta ekskluí 24.12% di impuesto i gastu di servisio. Tur persona ku check-in lo mester presentá ku un identifikashon bálido. Oferta ta bálido pa residente di Aruba, Kòrsou, Boneiru òf Isla Ariba únikamente pa e fin di siman aki.
No lubidá ku pa e wikènt aki tambe tin e brùnch den Atrium, definitivamente esun mas bishitá na Kòrsou riba Dia di Mama. Renaissance Curaçao Resort a prepará aktividat spesial i premionan di Carnaval Casino, JL Penha i Little Switserland pa tur mama ku disfrutá di e brunch buffet den Atrium, esaki lo ta 116 florin pa persona i lo tin presentashon di Elton Lispier. Muchanan di 5 pa 12 aña ta paga mitar preis, miéntras ku mucha bou di 5 aña ta kome grátis! Ta rekomendá pa hasi reservashon na tempu; lugá ta limitá. Pa reservashon por yama 435-5034. Pa reservashon p’un estadia na Renaissance Resort e wikènt aki por yama 435-5000 òf e-mail na reservations@curacaorenaissance.com. For di awe kaba; felis Dia di Mama pa tur mama di Kòrsou!


text:
2 di yüli ta Dia di Bandera. Ménos konosí ta ku riba 2 di yüli pa promé bia Kòrsou a haña gobernashon propio. E no ta bin dilanti sufisiene ya ku (kasi) tur atenshon ta pa nos bandera.
Kòrsou promé bia ta konosé gobernashon propio riba 2 yüli 1951. Pues outonomia no a kuminsá na 1954 ku firmamentu di Statüt, sino ku introdukshon di un konstitushon nobo, yamá Interimregeling, riba 7 febrüari 1951. Basá riba e kambio konstitushonal, nos promé Konseho Insular (KI) a sinta, despues di elekshon di 4 di yüni 1951 pa skohe e representantenan di e órgano nobo. 2 di yüli ta mas ku solamente Dia di Bandera. E ta selebrashon di 68 aña di gobernashon propio.
E promé elekshon pa KI a konosé e siguiente resultado: Partido Nashonal (NVP) ta gana elekshon ku 9 asiento, Partido Demokrat (DP) ta saka 8, Partido Katóliko di Pueblo (KVP) ta saka 3, Partido Independiente di Kòrsou (COP) ta saka 1, i Arbeiderspartij (AP) konosí komo ‘Partido Warawara’, no ta saka asiento.
E promé 21 miembronan di KI tabata: NVP: Sr. Hendrik Pieters Kwiers, Sr. Ernesto Rozendaal, Sra. Angela de Lannoy-Willems, Sr. Benjamin Römer, Sr. Philip Cohen Henriquez, Sr. Edward Broos, Sr. Romano Tschumie, Sr. Heraclio Henriquez i Sr. Charles Voges. DP: Sr. Efraim Jonckheer, Sr. Ciro Kroon, Sr. Ramez (Ronchi) Isa, Sr. Steef v.d. Meer, Sr. Cornelis (Nene) Hueck, Sra. Louisa Van der Linde-Helmijr, Sr. Julio Rosario i Sr. Tjerk Petzoldt. KVP: Sr. David Capriles, Sr. Elias Morkos i Sr. J. ‘Jonchi’ Jonckhout. COP: Sr. Philip Evertsz.
S.E. Gobernador Anton Struycken durante un reunion solèm di KI riba 2 yüli 1951 a bisa: “Een eigen orgaan voor de behartiging van zijn belangen schept voor Curaçao grotere mogelijkheden dan ooit tevoren om de lens scherper in te stellen op de eigen problemen en mogelijkheden”. Sr. Michael Gorsira, e promé Presidente di KI i e promé ku a papia na Papiamentu den KI (wak potrèt ariba di Archivo Nashonal), a konkluí su diskurso ku a start na Hulandes: “Laga nos tur rekordá ku di awor en adelante nos lo haña e gobièrnu ku nos mes trese na poder i ku nos mes lo mester karga tur responsabilidat pa tur e loke e gobièrnu aki hasi. Laga nos demostrá responsabilidat. Esei lo ta e mihó prueba ku nos por duna ku nos meresé e outonomia ku tantu nos a anhelá”.
Willemstad, Kòrsou
Fuente: Archivo Nashonal


text:
CONFERENCIA VIRTUAL DI CATA 2021:
COMBERTI E VACACION DI E BISHITANTE PA UNO TERAPEUTICO
ORANJESTAD- E siman aki a tuma luga e di 31 edicion di e Conferencia Annual di Turismo (CATA) via online.
Durante e conferencia anual virtual di CATA, a wordo introduci diferente orador, cada uno cu su propio presentacion.
Despues di e apertura, Sanju Luidens-Daryanani – CMO di Aruba Tourism Authority a comparti cu A.T.A. ta trahando incansabel riba e e plannan di mercadeo pa 2022. Asina ta pone hopi enfasis pa mehora e experiencia digital di esnan cu ta bishita nos website pa inspira y enamora cu nos isla, capturando mas bishitante pa nos destinacion.
E socionan di A.T.A. ta fundamental pa negocia den e industria di turismo y debi y danki na esaki, e posicionamento di Aruba ta fuerte den e mercado di Latinoamerica. Den e ultimo añanan e socionan tawata hopi involucra den e diferente strategia digital cu a wordo planta den e mercado aki pa medio di diferente campaña y promocionnan.
CATA 2021, ta e Conferencia Anual di Turismo pa Aruba pa e mercado latinoamericano y un di e conferencianan turistico mas importante den e region di Caribe. E mensage principal pa e aña aki tawata “Una mirada al turismo del futuro”. E aña aki tawatin un total di 1038 participante, entre otro di paisnan manera Argentina – Brasil – Chile – Colombia - Ecuador – Paraguay – Peru – Uruguay – Venezuela y Aruba. E prome dia a ricibi mas cu 700 bishita durante e conferencia principal. E di dos dia tawatin e vitrina entre e socionan unda por a nota un total di 433 citanan programa.
E invitadonan a c
omparti nan experiencianan cu temanan hopi varia entre otro di turismo sostenibel, bienestar, innovacion y con pa supera e crisis actual.
E prome orador tawata Nicolás Marin, un activista y fotografo di NatGeo cu su charla “Turismo sostenible: Desde la tierra hasta el fondo del océano”, unda el a pone enfasis riba e ecoturismo y nan forma pa respeta e comunidad local y nan cultura y promove negocio local pa medio di ‘good practices’ (practicanan honesto).
Sigui pa Claudia Téllez, directora comercial pa e region di Latinaomerica di e website Kayak, a papia di “Cómo sobrevivir a una pandemia”. Esaki tawata relaciona cu e inovacion cu a desaroya durante e pandemia pero tambe durante temponan di reto y cu for di esey e importancia di e creatividad por resalta pero tambe e manera pa adapta durante temponan dificil.
Santiago Rojas, un doctor y experto den salud como tambe e ta locutor di e programa radial “Sanamente” na e emisora di Colombia Radio Caracol, a enfoca riba e importancia di nos bishitantenan y nan bienestar. El a splica con Aruba cu su clima casi perfecto y su solo briyante hunto cu e alegria di nos hendenan local por comberti e vacacion pa uno di terapia unda e bishitantenan por obtene un miho estado di salud mental como tambe fisicamente.
Despues Alvaro Sepúlveda, CEO di Media Trends, a presenta su tema di mercadeo online y con livestreaming lo bira e futuro di e-commerce. Awendia e consumidornan mas y mas ta confia nan propio comunidad na unda nan lo pasa mas tempo online pa consumi contenido nobo riba e mercado.
Na final Alan Estrada conoci pa su video blog ”Alan por el mundo”, a duna su vision riba e futuro di e creacion di contenido pa e industria di turismo y pa asina atrae cada bes mas bishitante poniendo enfoke cu e trabao aki no mester enfoca solamente riba e cantidad di haya mas hopi likes pero alcontrario pa yega na un post cu lo inicia un combersacion amplio.


text:
KOMUNIKADO DI KUERPO POLISIAL KÒRSOU: Kaso di hogamentu.
KOMUNIKADO DI PRENSA 496/ 2019
28 novèmber 2019
Kaso di hogamentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 28 di novèmber 2019, alrededor di 13.54’or Sentral di Polis a risibí
notifikashon di un kaso di hogamentu ku a tuma lugá den Blue Room den área di
playa Sta. Cruz.
For di un investigashon ku polis a hasi a resultá ku un grupo di turista a bai bishitá e
kueba den laman ku yama Blue Room. Na momentu ku e grupo di turista a sali for di
Blue Room nan a nota ku kasá di un di e damanan no a regresá huntu ku e grupo.
Algun persona huntu ku e guia a bolbé bai den e kueba i topa ku e hòmber for di
konosementu riba un pida baranka. Nan a logra saka e hòmber aki for di e sitio,
hinké den boto i bai playa Sta. Cruz kuné.
Personal di ambulans ku tabata na e sitio a purba na reanimá e hòmber aki pero sin
e resultado deseá.
Dokter di polis a konstatá morto di e hòmber turista di Texas.
Manera ta kustumber na momentu di fayesimentu di un estranhero, ta despues ku
pone famianan ofisialmente na altura por publiká nòmber di e víktima.
Riba òrdu di Ministerio Públiko a konfiská e kurpa sin bida pa mas investigashon.


text:
E siman aki a tuma lugar un sesion informativo pa tur compania cu ta declara carga y mercancia. Riba peticion di varios companianan importador, douane cu asistencia y facilitacion di ATIA lo ta tresiendo un curso den cual lo toca tur tema cu tin di haber cu e proceduranan di declaracion di mercancia na douane. E meta di e curso ultimadamente ta un miho servicio, cu lo aporta na crecemento di economia di Aruba y lo stimula comercio internacional.
Transaccionan comercial ta cana bon solamente si e fluho di informacion y documentonan ta bon organisa. Conocemento di e procedura y e capacidad pa aplica e proceduranan aki corectamente ta sigura cu e productonan por move sin tardansa inecesario. E curso “Declarant Douane” lo ofrece conocemento intensivo di e legislacion di douane na un manera practico pa asina e brokers por tin un miho comprension di e proceduranan y asina anticipa na mes momento unda por tin posibel problema y con pa resolve esakinan na un manera efectivo.
Lo ripiti e curso mas despues den aña pa asina por brinda e oportunidad na tur broker na Aruba pa hasi e curso.
Durante e reunion, señor Marcelito Pablo como cabesante di e curso a informa un sala yen, di tur e detayes di e curso cu lo cuminsa 2 di maart y lo finalisa na final di juni cu un examen. E interes tawata hopi grandi y e prome tanda di e curso ya caba ta casi yen cu un maximo di 25 persona. E curso lo tuma lugar tur diamars y diahuebs di 6:30 pa 8:30 di anochi na oficina di ATIA. Pa mas informacion por tuma contacto cu ATIA via info@atiaruba.org.


text:
FKP ta konstruyendo un kompleho di 71 apartamento na Montaña Abou
E apartamentonan aki ta parti di e plan di kas sosial di kual a haña finansiamentu di SOAW pa e konstrukshon i kaminda VVRP a finansiá e infrastuktura.
E tim di RCS bouwbedrijf ta esnan ku ta trahando riba e parti “ruwbouw” di e edifisionan.
E apartamentunan aki tambe ta wòrdu konstrui ku e sistema di “gietbouw” kual ya a wòrdu usá na kasnan di Sapaté.
E kompleho ta konsití di diferente edifisin di 3 i 2 piso, kada edifisio tin apartamentonan di 2 i 3 kamber.


text:
WILLEMSTAD – Dia su amiga na estado tabata drumi den hòspital i tabata tin mester di remedi Eric Hoegee mes mester a bai en buska: “Mi mester a laga mi amiga atras i pasa na tur botika na Kòrsou. Na hòspital nan no tabatin e remedinan mas, tampoko na e botika di hòspital mes.” Regularmente famia i konosí mester yuda na Sehos.
Historianan tokante falta di material ya tin hopi aña kaba. E falta tin bia ta asina urgente ku temporariamente mester sera e salanan di operashon i por hasi operashon di emergensia so. E último bia tabata na mart di e aña aki, miéntras ku despues di un otro paramentu di operashon na ougùstùs di aña pasá a libra 7 mion florin pa start e asuntu atrobe. Esaki no a yuda masha segun e Asosiashon di Spesialista Médiko.
Na 2009 a hera di deklará Sehos fayit. Despues tur kos tabata trata di maneho finansiero. Pero despues di ocho aña ainda e hòspital ta sufri di défisitnan finansiero.
Pakiko e hòspital no ta logra di mantené su material na òrdu? Segun direktor médiko interino Frank Scheper e oumento di kuido i e seramentu di un otro instansha médiko, Klínika Taans, ta algun motibu pakiko e gastunan ta surpasá e bùdjèt di 120 mion. Su predesesor, èks direktor médiko Cai Winkel, espesialmente tabata mira e spesialistanan médiko komo ganadónan di masha hopi sèn ku mester a drenta den servisio di hòspital purá pa baha e gastunan. E spesialistanan médiko di nan parti ta mustra riba e mal maneho di Sehos i Sociale Verzekeringsbank (SVB).
Duna un man
Entretantu ta e pashèntnan ta sufri. “Mi tata tabatin algun siman den Sehos ku hopi kemadura den su kara. E ora ei mi mama a kumpra hopi ferbant, E stòk tabata masha chikí”, Bianca Hoedemaker ta konta. “Mi mama a hasié pasobra e sa ku hòspital no tin basta. Pero ainda ta un problema. Pa mi wela tambe nos mes a kumpra bruki pa hende grandi, pasobra nan no tabatin basta.”
Un heup nobo tampoko no tin tur ora, i e ora ei ta hinka e pashènt ku un solushon ménos bon. Fisioterapista Spaans: “Un pashènt di mi a kibra su hep i pa motibu di su edat tabata bini na remarke pa un hep nobo. Pero nan no tabata tin i a pone un konstrukshon ku skruf, e ‘dynamic hip screw’ ku no tin bon resultado den tèstnan. Esaki a kuminsá skùif i despues di dos luna mester a dun’é un hep nobo tòg.”
‘Strategia nobo’
E direktor general nobo Anthon Casperson i e Konseho di Maneho nobo mayan ta anunsiá nan ‘vishon i strategia pa reorganisashon’. Un vishon ku segun esnan ku ta konstruí e hòspital nobo (USONA/Berenschot) ta masha nesesario, pasobra kuido primariamente no ta trata di pieda, sino di kalidat.”Kisas e ora ei lo anunsiá e plannan tambe pa kombatí e falta di material.


text:
Oranjestad – Diaranson anochi pasa di 10’or por a mira un auto cu ta deliver pa compania Taco Bell dilanti warda di polis. Nos a bay busca informacion di kiko lo tawata pasando, debi cu polisnan tawata pafo papiando cu e cabayero.
A bin resulta cu e conoci di polis yama Sambre lo a horta cartera di e delivery guy.
Sambre lo mester a pidi e delvery guy un cocoa cola y e cabayero a bise warde e ta bay paden trece pe. Ora e la bay paden pa entrega e placa di e delivery e la ripara cu su cartera no tey mas. Eynan un persona lo a bise cu e/un adicto lo a core bay cu su cartera.
E la sali pafo y eynsn un pareha a bise cu nan a wak Sambre coy e cartera cu a cay abao y bay cu ne.
Ora e delivery guy a sali bek caya e la wak Sambre banda di censo y a core su tras pa asina gare. Durante e tawata core e rumannan cu nan ta yama glacial a wak e delivery guy ta core tras di Sambre y nsn a bay su tras pa yude .
Polis a jega pero Sambre ta nenga di a bay cu e cartera, no a keda polis nada otro di laga Sambre bay y a conseha e delivery guy di Taco Bell pa e pasa recherche.
Por a mira polisnan parti paden ta papia cu e conoci di nan cu despues mester a lage sigui su caminda.
E cabayero si a perde su cartera cu rond di 400 florin aden.


text:
ORANJESTAD – Famia di Mitch Henriquez ke hustisia. Nan no a bisa ainda na ki manera, pero ruman muhé Lila djamars despues di yegada di e kurpa na Aruba i e marcha di silensio ku a sigui a bisa lo siguiente:
“Aworakí e prioridat ta pa dera mi ruman hòmber. Despues nos ta bai buska hustisia. Esei ta e siguiente paso”, Lila ta bisa den un spich kòrtiku na e kas mortuorio Aurora kaminda e marcha silensioso a bai for di aeropuerto. Mas o ménos shen hende ta kana huntu despues ku e avion ku Mitch su kurpa a baha.
Mama Maria i su dos yu muhénan ta kore den un outo tras di e waha di morto i sobrá hende ta sigui na pia. Hopi di nan tin un t-shirt bistí ku teksto manera ‘Justice for Mitch’ i ‘Rest in peace’.
Kastigá
Cathrien Theophile ta sinta kant’i kaminda i e ta rabiá. “Nan mester kastigá e polisnan. Kon por ta ku e polisnan ta kana rònt liber manera abo i ami?” E ta haña ku e polis arubano ku ta bou di menasa mester a sa mihó. “E ta un di nos. Kacho no ta kome kacho.”
Emoshonnan ta haltu ora Maria baha for di outo na e kas mortuorio i brasa su ñetu, e yu hòmber di Mitch di 13 aña ku tambe a bini for di Hulanda. Despues famianan i amigunan ta bai paden. Ruman muhé mayó Lila ta gradisí esnan presente pafó pa nan sosten pero ta pidi ku insistensha pa laga e famia na pas awor.
Un famia di Den Haag ku a kaba di bin biba na Aruba tambe ta kana den e marcha. E yu di mas hóben a traha un dibuho. “Ta duel mi ku Mitch a muri”, e mucha muhé ta bisa. Su mama ta bisa ku e tabata biba serka di Zuiderpark. “Hopi be mi tabata mira den tram ku nan tabata gara espesialmente hende koló skur.” Segun e ta pasobra Hulanda a ‘enduresé’ i a bira ‘derechista’.
‘Hòmber históriko’
Su yu muhé ta duna Ella Arends e dibuho, kende ta bisa ku e ta masha será ku famia Henriquez for di tempu ku nan a bira bisiña na Hulanda. E konosé Mitch fo’i na mucha. “Lo e bira un hòmber históriko, den buki òf imágen. Kisas e tabata skohé pa drecha violensia di polis. Di tur manera e ta spera ku lo duna e polisnan kulpabel retiro.
Djaweps ta dera Mitch.
Outor Sharina Henriquez


text:
E Plan di Alivio Fiscal 2020 ta pa stimula e economia di Aruba como reaccion riba e brote di COVID-19 y ta valido pa e lunanan di april, mei y juni 2020.
1. Prolongacion di e termino legal di pago di e impuestonan mensual
E contribuyentenan cu tin un volumen di benta di menos cu 1 miyon florin pa luna y cu a wordo afecta pa COVID-19, por haya mas tempo pa paga nan impuesto di e luna di april, mei y juni 2020.
E stipulacion aki ta valido pa empresa cu ta realisa actividadnan relata na turismo, entre otro casino, transporte y operador di tour, bar y restaurant, coffee lounge, seguridad, landscaping, salon di beyesa, agencia di viahe, car rental, watersport, carwash, perfumeria, joyeria, empresa cu ta bende paña, sapato y souvenir, compania di laundry y dry cleaning, ground handlers, agencia di empleo temporario y compania di construccion,
Pa por haya mas tempo pa haci pago, e contribuyente mester:
- entrega un peticion na Inspector;
- proba cu e tin problema di likides; pa esaki ta necesario pa duna Inspector/Ontvanger un raportahe simpel;
- entrega e declaracion rekeri di luna di april, mei y juni 2020, na tempo y
- paga e debe di impuesto ora cu reanuda e actividadnan di empresa, den un termino maximo di 6 plaso.
Particularmente ta trata aki di e pagonan mensual di Toeristenheffing, BBO/BAVP/BAZV, Speelvergunningsrecht, Bijzondere Belasting Verblijf (BBV) y Bijzondere Belasting op Verhuurauto’s en Verhuurmotorfietsen (BBVAM).
2. Ta absolve e dunado di trabou di su deber pa paga e contribucion di AOV/AWW di luna di april, mei y juni 2020
Como dunado di trabou, e empresario no tin mester di paga su contribucion di AOV/AWW di luna di april, mei y juni 2020 bou condicion cu e ta entrega un “payroll summary” hunto cu su declaracion di loonbelasting y prima di seguro social na Inspector.
E stipulacion aki ta valido pa empresa cu ta realisa actividadnan relata na turismo, entre otro casino, transporte y operador di tour, bar y restaurant, coffee lounge, seguridad, landscaping, salon di beyesa, agencia di viahe, car rental, watersport, carwash, perfumeria, joyeria, empresa cu ta bende paña, sapato y souvenir, compania di laundry y dry cleaning, ground handlers, agencia di empleo temporario y compania di construccion.
3. Prolongacion di e termino legal pa entrega declaracion y pa haci pago di winstbelasting 2019 cu excepcion di e institutonan financiero
Lo pospone e fecha legal pa haci declaracion y pago pa winstbelasting 2019, pa 6 luna. Pa e entidadnan cu e aña financiero ta igual cu e aña calendario, esaki ta nifica cu e fecha legal menciona ta bira dia 30 di november 2020.
E stipulacion aki no ta valido pa e institutonan financiero.
4. Riba acuerdo di pago vigente ta pospone e pago cu 3 luna
Pa facilita e fluho di cash di e contribuyentenan, e acuerdonan di pago cu ya mester wordo paga den plaso, lo wordo posponi cu tres (3) luna cuminsando cu e luna di april 2020.
5. No lo cobra boet pa incumplimento, ora cu no a paga e debe di impuesto, a haci pago parcialmente of a haci pago laat
Pa e lunanan di april, mei y juni 2020, ta pospone e boet pa incumplimento ora no haci pago di e debe di impuesto, sea completamente of parcialmente, of a haci pago laat.
6. Ta suspende interes riba debe di impuesto pendiente
Ta suspende e interes riba debe di impuesto pendiente, den caso cu no a haci pago, sea completamente of parcialmente. Ta suspende e interes pa tres (3) luna cuminsando cu e luna di april 2020, bou condicion cu e contribuyente ta cera un acuerdo di pago (nobo).
7. Areglo di pago flexibel
E contribuyentenan afecta lo tin acceso mas facil na areglonan di pago flexibel, cu ta conta pa algun tipo di impuesto y no-impuesto manera entre otro inkomstenbelasting, prima di seguro social, winstbelasting, grondbelasting y erfpacht.
- Maximo 24 luna cu un suma minimo di Afl. 100 pa e contribuyentenan particular;
- Maximo 24 luna cu un suma minimo di Afl. 500 pa e empresarionan;
- Maximo 36 luna cu un suma minimo di Afl. 75 pa e personanan di edad 60+.
8. Maneho pa sanea debe (di impuesto) ora cu paga e suma den un solo biaha
Na momento cu paga e debe di impuesto cu tin pendiente den un solo biaha, e contribuyente por haci uzo di e siguiente descuentonan.
- Pa tur cobransa cu fecha te cu 31 di december 2010: 75% di descuento.
- Pa tur cobransa cu fecha desde 1 di januari 2011 te cu 31 di december 2014: 50% di descuento.
- Pa tur cobransa cu fecha desde 1 di januari 2015 te cu 31 di december 2016: 30% di descuento.
- Pa tur cobransa cu fecha desde 1 di januari 2017 te cu 31 di december 2019: 10% di descuento.
9. Suavisa maneho encuanto reduccion di tarifa riba pago di dividendo
Pa aplica e maneho aki, cual a wordo publica den Corant Oficial 2019 no. 26, ta entende bou dividendo tambe: e reparticion di ganashi procedente di un empresa cu no ta estableci na Aruba di cual su capital ta dividi den accionnan, bou condicion cu e ganashi aki ta wordo saca for di e reserva di ganashi cu e compania tin na su disposicion y cu e reserva aki a acumula durante e añanan financiero cu ta termina no mas laat cu dia 31 di december 2019. Otro condicion cu ta wordo aplica ta, cu durante e aña calendario 2020, e dividendo ta wordo paga na e accionista cu ta residente di Aruba.
10. Stipulacion pa cu repentimento
Si un contribuyente of esnan cu tin obligacion di retene impuesto, anteriormente no a haci declaracion corectamente y completo, ainda por cumpli cu e deber di haci declaracion debidamente, dunando informacion y e datonan na Inspector corectamente y completamente. Mester cumpli cu e obligacion aki prome cu un of mas funcionario di impuesto ta na altura of tin sospecho di e incumplimento. Den e caso cu e contribuyente ta na tempo, Inspector no lo impone un boet pa delito fiscal.
11. Ta aplasa e proceso di cobramento cu forsa di ley
E proceso di cobramento di impuesto cu forsa di ley por medio di (i) beslag riba salario (lesa: retencion obligatorio riba salario), (ii) beslag riba cuenta bancario (lesa: beslag riba tercera) y (iii) beslag riba bienes mobil y inmobil, lo wordo aplasa cu tres (3) luna cuminsando na april 2020. Entrega di dwangschrift door di deurwaarder lo continua manera custumber.
12. Maneho pa cu control di buki
Controlamento di buki y control na sitio indica (lesa: sitio indica pa observacion) ta wordo aplasa te cu fin di juni 2020, cu excepcion di si ta un situacion cu ta concerni fraude di impuesto.
13. Mehoracion di servicio pa medio di declaracion online y pago
E contribuyentenan por haci uzo solamente di e canalnan digital pa entrega declaracion (mensual), carta di obhecion y otro documento, na Departamento di Impuesto.
E uzo di declaracion online y pago ta obligatorio pa reduci interaccion entre persona.
14. Comunicacion transparente
Lo planea un strategia di comunicacion transparente, haciendo uzo mas intensivo di media social (lesa: FaceBook, pagina web y DIMP-APP) y asina pone e contribuyente na altura di e cambionan den informacion y pa identifica esnan cu no ta contribui cu impuesto, pa e informacion por yega na nan tambe.


text:
Pronóstiko di tempu pa Kòrsou i bisindario bálido te djaweps mainta 6:00 o.l., 13 di yüli 2017.
Pronóstiko
Pronóstiko di tempu pa Kòrsou i bisindario bálido te djaweps mainta 6:00 o.l., 13 di yüli 2017.
Kompilá: djárason 12 di yüli 2017, 05:00 o.l. (09:00 UTC).
Tempu: Awe i mayan shelu ta por lo general parsialmente nublá i seku. Sin embargo, tantu awe i mayan mainta un áwaseru pasahero ta posibel.
Temperatura máksimo lo alkansá 33 ºC i temperatura mínimo 27 ºC.
Solo ta sali 06:18 i ta baha 19:05 o.l.
Bientu: Por lo general for di direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Espesialmente den dia, de bes en kuando te posiblemente fuerte; forsa 6 (40 te 50 km/ora, 22 te 27 nudo).
Situashon general: Durante awe i mayan no ta antisipá kambio signifikante den nos wer i un shelu por lo general parsialmente nublá lo persistí i na mayoria lugá ta keda seku. No opstante esaki, e anochi di djaweps pa djabièrnè, e posibilidat pa awa kai ta bira un poko mas grandi.
Kondishon di laman: Trankil te moderá ku altura di olanan entre 0.5 i 1.5 meter (2 pa 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djabièrnè mainta: Parsialmente nublá i temporalmente un mihó posibilidat pa awa kai.
Meteorólogo: Coffie
E próksimo boletin di tempu lo wòrdu publiká djárason 11:00 o.l. (15:00 UTC).


text:
ORANJESTAD, Aruba: Riba diabierna 4 di augustus 2017, partidonan politico lo entrega lista na Conseho Supremo Electoral en preparacion pa eleccion dia 22 di september 2017. Pa Buena marcha acuerdonan a ser yega cu e diferente partidonan y otro stakeholders. A base di esakinan un programa a ser traha pa cada partido durante e proceso aki. Mas cu 80 polis lo ta riba pia (sin conta esnan standby) pa zorg cu tur cos cana na ordo y garantiza e orden publico.
E partidonan y nan representatenan oficial ta lo siguiente:
E rutanan lo ta lo siguiente:
Informacion ricibi ta mustra cu e simpatisantenan di Minister Arthur Douwers lo Sali for di su sede na Avenida Milo Croes direccion Cricket veld. E grupo di Mobilidad di KPA lo tira bista riba esaki mientras nan lo cana na pia via e cayanan patras te yega veld di cricket.
Ruta di partido MEP: via Adriaan Lacle Blvd/ Wilhelminastraat. E ruta pa bay bek lo ta mescos, pues Oranjestraat/Wilhelminastraat/Adriaan Lacle Blvd.
Nan lo no wordo guia pa polis. Horario lo ta entre : 12:30-13:30 ora.
Ruta di partido POR. Lo reuni na Juliana plein y djei bay abou den verboden via Julianastraat, lora bay nort den Maria Christinastraat bay p’ariba te cruzada Irenestraat, lora na man robez bay nort den Irenestraat te na e cruzada di Wilhelminastraat. E ta bira man robes bay p’abou den Wilhelminastraat te stadhuis.. ruta pa bay bek lo ta igual esta via Wilhelminastraat, Irenestraat, Maria Christinastraat, Julianastraat te na Juliana Plein. Nan tampoco lo tin guia di polis. E horario lo ta entre : 13:35-14:00 ora
Ruta di partido AVP: Lo reuni na veld di Cricket, djei sigi den Vondellaan, Wilhelminastraat/Oranjestraat
E ruta pa bay bek lo ta igual, pues: Oranjestraat/Wilhelminastraat/ Vondellaan. Nan tampoco lo no haya begeleiding di KPA. Horario lo ta entre 15:00-15:30 ora.
Lo tin diferente post di polis riba e rutanan:
Post 1: Entrada principal na cruzada Wilhelminastraat/Adriaan Lacle blvd.
Nan tarea klo ta pa tira bista riba e parada nan na pia. Lo no permiti ningun vehiculo den e area di espera sino solamente riba ordo di e “locatiecommandant” na e sitio.
Nan lo regla trafico tambe na e sitio y na e sation di gasoline te ora cu e parada pasa. (8 polis)
Post 2: Colombusstraat/Wilhelminastraat Ruta di Partido MAS
(3 polis )
Tijdstip: 08:40-09:00 segun e situacion guia pa e unidad di mobilidad
Post 3: lo ta na e zijweg di Zuidstraat na haltura di unda e oficina bieu di Dr HO-KANG-YUO tabata.
(2 polis)
Post4: lo ta na Zoutmanstraat/Oranjestraat/Fort Zoutman/zijweg dialnti di Chaos Cafe/ oficina di Gobernador
(5 polis). Nan lo controla e area y dirigi trafico
Cuerpo Policial kier pidi tur hende pa por fabor tene cuenta cu e situacion y e reglanan na e sitio. Tambe nos kier pidi tur hende pa coopera cu tur e unidadnan di Polis pa asina por garantiza e seguridad publico. Mas cu claro tambe nos semper ta keda emfatisa e respet pa opinion, propiedad y derecho di tur hende y of grupo.


text:
Durante di e simposio “The Road to Good Governance”, den e ultimo sesion sra. Schotborg, profesor di Criminologia y Good Governance na Universidad di Corsou, como un di oradornan invita, a mustra na e audiencia cu ta hopi importante cu como votador cu ta aspira pa tin bon gobernacion, puntra bo mes algun pregunta, prome cu bo tuma un decision pa cua partido bo ta bay vota.
Asina tin 6 pregunta cu bo mester haci bo mes. Preguntanan cu por wordo considera como un guia, pa asina por haya un bista si e partido cu bo ta bay sostene ta un partido cu lo por garantisa tambe un bon gobernacion.
Un di e prome preguntanan ta si bo tin idea con y dor di kende e partido ta financia. Ki interes e financiadornan por tin pa yuda un partido. Di dos pregunta ta si e partido a establece su codigo di etica of conducta, su reglanan di cas, pa loke ta trata su candidatonan. Tambe ta bon pa puntra su e candidato tin un side job. Y si e persona cu bo ta vota ta un role model, pues ta un hende ehemplar. Y tambe si e persona cu bo ta bay vota pe ta walk the talk. Pues cu ta ehecuta of cumpli loke e ta papia of predica. E ultimo pregunta cu sra. Schotborg ta bisa cu e partido cu bo tin pensa di sostene si nan ta papia di Good Governance y si e partido sa of ta splica con e ta bay camia “bad governance” den Good Governance.
Preguntanan cu mi ta kere cu ta hopi esencial cu por yuda bo como votador dicidi pa ken bo ta bay vota.
E prome pregunta riba aspecto di financiamento di partido, ta algo cu pa decadanan a wordo priminti, pero te dia awe ainda e no ta hancra den ley. Si djis mira rond y wak e buya, cu algun partido politico ta haci, e pregunta sigur ta na su lugar. Y tambe ki interes e financiadonan tin den un cierto partido. Pa cuminsa cu e ultimo aki, UPP, en todo caso no tin doño ni tampoco tin sosten financiero manera otronan si ta haya of por tin. Tambe pa loke ta nos codigo di, nos tin poni den nos programa na e parti di “Nos Compromiso Electoral” e reglanan cu ta conta tanto pa nos candidatonan como tambe nos campañador y sostenedornan, unda nos ta pone bon cla cu e reglanan di conducta cu ta wordo spera. Tambe UPP ta bay mas leu, como parti di mehoracion di nos sistema democratico cu lo meste bin tambe un codigo electoral y cu un cuerpo di supervision cu ta sanciona partidonan cu no ta cumpli. Esaki cu un base legal.
Tambe un parti importante ta e pregunta riba e aspecto di bon gobernacion. UPP tin desde 2013 como parti esencial den su programa, Good Governance. Esaki na nos aparecer lo yuda alivia y resolve hopi di nos problemanan. No unicamente nos ta papia di cu mester bin bon gobernacion, sino nos ta splica tambe con esaki por wordo logra dor di mara man di e politico. Esaki atraves di ley di transparencia y inforamcion; ombudsman; klokkenluidersregeling; ley di financiamento di partidonan politico; obliga ministernan pa responsabilisa nan mes na Parlamento (particularmente prome y despues di un viahe pa exterior); revision di nos ley di comptabilidad, reglamenta nos debe nacional tanto den ley como den nos constitucion, depolitisa nombramento di ambtenaar y proceso di promocion, ley anti-conflicto di interes, ley cu ta obliga duna cuenta di estado financiero, propiedad y debe, na momento cu tuma un puesto publico y na final di e periodo; responsabilisacion personal di minister cu ta percura pa persecucion politico.
E reglanan di “Good Governance” mester wordo mira como e compas cu ta guia nos den e mundo di tentacion y di necesidad. Nos di UPP, hunto den e combinacion cu PPA, ta boga pa nos pueblo, nos votadornan, realisa cu ta tempo pa nos encamina e rumbo aki pa nos por yega na bon gobernacion. 22 september ta na abo pa yuda cu esaki. Vota Lista Combina PPA/UPP, Lista # 2, color Kaki.


text:
Dos kolega ku COVID-19 na Servisio pa Obra Públiko
Dos kolega ku COVID-19 na Servisio pa Obra Públiko
Geplaatst op 23 November 2020 dor di Ministerio Tráfiko, Transporte i Planifikashon Urbano
WILLEMSTAD – Servisio pa Obra Públiko (OW) ta anunsiá ku dos kolega di e servisio a tèst positivo pa COVID-19. E dos koleganan akí ta den isolashon. Tambe tin 1 kolega ku aktualmente ta den karentena.
Segun e prosedura, Departamentu di Epidemiologia (EPI) di Ministerio di Salubridat, Medio Ambiente i Naturalesa (GMN) ta den kontakto kontinuo ku e koleganan konserní, banda di e ‘contact-tracing’ nesesario. Nan pues lo tuma kontakto ku kliente ku tambe ta kore e riesgo di a keda infektá.
Nos ta deseá e koleganan akí pronto rekuperashon i tur kos bon. OW ta hasi un apelashon na tur kliente pa nan kuida nan mes i yuda kuida nos koleganan.
Tene bo mes na e reglanan stipulá:
- Bin ku tapaboka ora bo tin un sita pa bini OW;
- Mantené bo mes na e 2 meter di distansia.
Di e forma akí nos tur ta yuda kombatí e vírùs di COVID-19.


text:
Geplaatst op 05 December 2019 dor di Ministerio Maneho di Gobernashon, Planifikashon i Servisio Públiko
Willemstad – Ministerio di Gobernashon, Planifikashon i Servisio Públiko ta partisipá ku djaluna 9 di desèmber próksimo, Lokèt di Pèrmit lo habri 10 or di mainta pa públiko.
Tuma bon nota ku Lokèt di Pèrmit lo no ta habrí for di 8 or di mainta manera ta kustumber. Esaki relashoná ku e trabounan tékniko ku mester tuma lugá na e server durante e fin di siman aki.
Pa mas informashon por tuma kontakto ku Lokèt di Pèrmit, departamento Bentana di Informashon na telefòn 0800-1515 òf 433-3123.


text:
Softbal
Partida di selekshon di sòftbòl fast pitch femenino AA pa aruba pa partisipashon den e di 13 edishon kampeonato suramerikano di sòftbòl fast pitch femenino.
Djabièrnè mainta 26 di òktober, e selekshon n di sòftbòl fast pitch femenino AA, konsistiendeo di 17 sòfbolista i 4 tékniko, a subi Aruba Arline i biaha pa Aruba pa partisipá den e di 13 edishon di kampeonato suramerikano di sòftbòl fast pitch femenino. E selekshon a biaha bou di supervishon di sr. Lernnerth Angela.
E paisnan ku lo partisipá na e kampeonato aki ta: Aruba, Korsou, Colombia, Brazil, Venezuela, Argentina, Perú i Panamá. Segun konosedonan di e sòftbòl e kompetensia ta basta pareu.
Leonella ‘Nella’ Elisabeth ta reforsá e staf di picheo. E picheo den e kompromiso na CAC a drai hopi rondó di Richelle van Gennip. E tin algun lansamentu ferfelu ta tira. E ta basta konsistente tambe. Pero e no ta robòt. Su so no por hasi e trabou. Nella sigur ta un asset p’e selekshon. Aparte di Nella Elisabeth a selekshon ta konta e biaha aki tambe ku Kimberly Agard, Chantal Nepomuceno, Angelique ‘Lika’ Antonio i Jandely Ricardo. E kinteto anteriormente no a forma parti di e selekshon ku a biaha pa Centro Americana del Caribe. E ohochi Emerenciana tambe a biaha pa Kòrsou for di Merka pa forma parti di e selekshon. E dos gran ousente ta Lishanty Guillermo ku no a haña pèrmit di skol p’e biaha ku selekshon. E biahe lo a nifiká ku e skol lo mester a pèrdè nan number one kècher den e fall season eskolar.
E kuerpo tékniko ta konsistí di Patrik Girigori, Marwin Wijman i Wendley Bernardus komo Coach i Gustavo de Jong komo mènèdjer. E selekshon konosé e luho di biaha ku un masahista den persona di Neldrick Lourens. Lernnerth Angela ta e hefe di delegashon.
Relato: Anthony Guillermo
Potret: FB CSB


text:
24-2019 – KvK ta sigui insisti riba e punto di BBO riba recibo y salario minimo: KVK, Minister Otmar Oduber y Minister Andin Bikker tin comprension pa e puntonan di preocupacion di sector priva
Oranjestad – Camara di Comercio y Industria (KvK) riba peticion di Minister Presidente a reuni diamars 28 di mei cu Minister Otmar Oduber, kende ta fungi como Vice Minister Presidente, pa elabora riba e puntonan cu KvK a trece dilanti den media e ultimo dianan cu a pasa. Directiva di KvK hunto cu Minister Oduber y Minister Bikker a sinta na mesa cu e fin pa yega na un comprondemento riba e puntonan aki. E reunion tabata uno positivo y fructifero caminda cu ambos banda a elabora nan punto di bista riba e asunto y asina a evalua e preocupacion cu ta reina den sector priva.
KvK ta comparti e preocupacion di sector priva
KvK a bay den media siman pasa pa trece dilanti e puntonan cu e fin di hala atencion di gobierno y tambe pueblo. E decision pa loke ta trata kita BBO, BAZV y BAVP for di riba recibo y hisa salario minimo y otro medidanan ta afecta e sector priva cu lo tin cu bay carga e consecuencianan cu esaki ta trece cune.
KvK ta di opinion cu un reforma fiscal ta importante pa mehora e situacion di Aruba. Un decision asina ta afecta diferente stakeholders den sector priva cu lo tin cu bay carga cu gastonan y consecuencia menos favorabel pa e negoshi. KvK ta boga pa bon comunicacion y kier forma parti di e proceso. KvK ta insisti cu e BBO, BAZV y BAVP tin cu keda wordo menciona riba e recibonan. E ta importante cu gobierno busca conseho di esnan cu ta wordo afecta y asina yega na trece solucionnan practico y transparente pa pueblo y e sector priva.
Reunion cu Ministernan
Den e reunion cu e Ministernan a pidi pa tene consideracion cu actualmente no ta e momento mas apropia pa introduci un aumento di salario minimo. Pa sector priva esaki ta bira un gasto extra y no tin espacio ni e capacidad pa carga esaki. E ta afecta e forma di haci negoshi y pueblo lo bay sinti esaki den e prijs. KvK a splica cu cambionan di ley ta wordo traha door di hende y por wordo cambia sea den un dia si asina wordo dicidi. Minister Oduber ta bisa cu nos ta mara na leynan pero KvK a sigui elabora cu ta asuntonan cu por cambia cu tempo, modernisacion of situacion nobo di un pais. KvK ta para firme banda di e sector priva riba e punto cu hisa salario minimo no ta e miho decision. Aruba ta den un region hopi competitivo cu ta capaz na ofrece miho prijs y cu salarionan relativamente mas abou compara cu Aruba. E imagen cu Aruba tin ta cu costo di bida ta mas halto y tanto local como turista ta indica esaki. E impuestonan y primanan social cu a subi ta disminui e poder di compra y haci bida na Aruba mas caro.
Minister Oduber a duna den nomber di gobierno un bon splicacion encuanto e situacion financiero cu Aruba ta aden. Directiva di KvK a indica cu nan tin comprension pa e situacion financiero di Aruba. KvK a keda enfoca cu e ta importante pa e BBO, BAZV y BAVP keda menciona riba e recibonan.
Comunicacion y transparencia ta importante
KvK tin confiansa cu Minister lo trece tur e puntonan y nan motivacionnan na Ministerraad y cu lo bay discuti miho con pa haci pa toch BBO, BAZV y BAVP keda riba e recibonan. KvK ta kere firme den bon comunicacion y ta haya esaki hopi importante. Esaki ta facilita e pasonan cu lo mester tuma pa e siguiente fasenan di e reforma fiscal. E meta ta pa yega na un solucion colectivo cu ta yuda Aruba y su comunidad. KvK ta hopi satisfecho riba e forma con e reunion cu e Ministernan Oduber y Bikker a cana. Tur ta di acuerdo cu e ta importante cu economia di pais Aruba ta draai. Na final Minister Bikker a invita KvK pa tuma parti na formalisa un comision enfocando riba crea pilarnan economico nobo y introduci diferente niche markets. KvK lo sigui tene bista riba e pasonan cu gobierno lo tuma pa asina e decisionnan cu wordo tuma ta prudente y ta beneficia henter nos comunidad.
Aruba, 29 di mei 2019
Camara di Comercio y Industria (KvK)Scroll To Top


text:
AMSTERDAM – E falta di konosementu di e páginanan pretu di pasado kolonial di Hulanda ta kousa mas intoleransia i rasismo na Hulanda. Asina un grupo di studiante antiano na Hulanda, di diferente estudio, ta haña.
‘Hipókrita’ i ‘protekshonismo blanku’, e grupo di studiante antiano ta yama e manera ku enseñansa hulandes ta duna atenshon na e temporada kolonial. E studiantenan ke enseñansa mas amplio i mas honesto tokante e tópiko aki. Nan no ta nan so: profesor Gloria Wekker huntu ku e Komishon di Diversidat na Universidat di Amsterdam tambe ta boga pa kambio.
Ekspreshonnan ‘bobo’pa falta di konosementu
E studiantenan antiano no tin masha konfiansa ku sin intervenshon di polítika for di enseñansa mes lo bini atenshon pa e pasado kolonial di Hulanda. “Den e bukinan di historia hulandes kaba ta tapa hopi i ta hasi e kos ménos malu ku e tabata segun e relatonan”, Michantely de Jong di Rotterdam di 25 aña ta haña.
Su mayornan ta di Kòrsou i e mes a nase i lanta na Hulanda. “Ta pasobra ku mi mes investigashon mi a haña sa ku por ehèmpel ginekologia a lanta pasobra tabatin eksperimento hororoso riba esklabo pretu i nan beibi. E kosnan ei bo no ta siña na skol. Pasobra si nos tabata sa esaki, polítikonan manera (èks promé minister Jan Peter) Balkenende, lo no a tribi di papia ku orguyo tokante e mentalidat di VOC. Niun hende lo no a aseptá òf hari.”
Importante pa identidat
E arubano di 23 aña Tamar Kelk di Rotterdam ta haña ku mas konosementu di e propio pasado kolonial por evitá hopi diskushon i trese mas komprenshon, bou di antianonan mes tambe. “Si hulandesnan tabatin mas konosementu di tur loke a sosodé den kolonianan i ku esklabo lo bo a tende ménos kos manera ‘bai bo lugá bèk’ òf zonido di makaku serka un hende koló skur. I e ora ei asta e diskushon di zwarte piet lo no a bira asina mahos. Antianonan mes tambe lo a komprondé ku nos tur ta desendiente di esklabo i ku algun tono mas kla òf mas skur lo no hasi niun diferensia ora nos ta papia di historia.
Tarea importante pa polítika
Gert Oostindie, profesor den Historia karibense i direktor di Koninklijk Instituur Taal- Land en Volkenkunde (KITLV), ta komprondé e keho di e studiantenan. E ta enfatisá tambe ku enseñansa tin di hasi ku eskoho. “Tin masha tiki espasio den enseñansa pa historia. I mester trata hopi. KITLV ta traha material di lès adishonal si: “pero e eskoho finalmente ta keda na e dosente si e ke usa e material èkstra. E dosente na su turno ta guiá pa loke ta ferwagt na e tèst di Cito òf e eksámen final”
Pa e motibu aki Oostindie espesialmente ta mira un tarea pa polítika. “Polítika por disidí kiko alumnonan mester sa tokante nan pasado kolonial na kabamentu di nan tempu na skol.” Pero no ta sigur ku esaki lo sosodé tambe. Den e konseho ku un komishon di enseñansa a duna mas trempan den aña tin ménos lugá pa e materia historia den enseñansa básiko i sekundario. E intenshon ta pa historia hulandes bini bèk den otro materia.
Outor Natasja Gibbs


text:
Oranjestad- Diasabra mainta Minister Otmar Oduber hunto cu Director y algun miembro di personal di Arubus acompaña pa miembronan di prensa tabata na waf pa asina inspecciona e busnan nobo cu e compania di transporte publico nacional a caba di ricibi.
E mandatario a bisa cu Arubus keto bay ta pasando den un periodo dificil, pero hopi trabounan a wordo haci durante e ultimo añanan y cu yegada di e prome 6 busnan di e flota nobo cu lo mester yega e aña aki ta bay ofrece un mihor servicio na usuarionan di Arubus.
E busnan cu a wordo cumpra ta di marca Marcopolo Volvo cu ta busnan cu tabata wordo usa anteriormente den Arubus caba y ta fuerte y ta bay e extra mile. Minister Oduber a expresa cu tin biaha lo barato ta sale caro y bou du e gobernacion anterior a adkiri e busnan di China, despues di esaki a bay over na e International y awor a step up y bay na e Volvo pa haci un diferencia.
Awor Arubus cu e strategia di tin un Aruparking, Arutram cu entrante e aña aki practicamente tur su gastonan ta keda cubri cu entrada di pasaheronan crucero y e ahuste di tarifa entrante 1 di februari, combina cu un flota nobo (lo busca otro flota nobo e aña aki mes) ta duna Arubus espacio pa un trayectoria nobo den e forma di haci trabou.
E adkisicion di e 6 busnan Volvo ta encera un inversion di aproximadamente 1 miyon Dollar y ta ofrece mas stul y standplaats cu loke conoce na e momentonan aki, mientras cu nan ta mas light y di aluminium pa mayor durabilidad.
E mandatario a pidi pa ban cuida e busnan y ta pendiente pa aproximadamente mitad di e aña aki ricibi e siguiente flota di busnan nobo. Ideal lo ta pa bin cu 10 bus nobo, pero lo wak e posibilidadnan pa haci esaki posibel, sino e lo ta entre 6 y 10. Si logra yega na e 10 e lo haci cu lo tin un flota mas saludabel, e trahadornan lo por ta mas comfortabel y mas sigur di e busnan cu nan ta maneha, mientras cu ta baha e gastonan di mantencion.
Finalizando, Minister Otmar Oduber a indica cu e maneho y disciplina di empleadonan y e satisfaccion di empleadonan, combina cu baha gasto dor di tin busnan nobo cu entradanan extra cu ta wordo genera poco poco lo yega na un compania manehabel.


text:
Mayoría persona ku a haña un prosès-verbal pa motibu di inkumpimentu ku medidanan relashoná ku
Covid 19 a wòrdu aserká dor di Ministerio Públiko (OM) i a ofresé nan un transakshon.
Lamentablemente tin hopi persona ku no a paga esaki ainda. Un bes mas Ministerio Públiko kier a
rekordá un i tur ku si no paga e transakshon, e persona lo risibi un dagvaarding i lo mester presentá den
korte. Durante e kaso den korte, Ministerio Públiko lo hasi un petishon na hues pa subi e montante di e
but ku 20%. Si hues ta haña ku ku por prueba e kaso, ta bini un sentensia ku e suma di e but. Alabes lo
stipula un kantidat di dia di kastigu di prisòn. Si no kumpli ku pago di e but, lo inkorporá e sentensia den
registro di investigashon na frontera (OPS). Ora di drenta of sali for di Boneiru e chèns ta grandi ku
mester paga e but of sinta e kastigu di prisòn promé ku por biaha. E promé seshonnan penal den korte
ku lo trata butnan relashoná ku corona ku no a wòrdu pagá, lo tuma lugá na sèptèmber. Pago di e
transakshon ku OM a stipulá por evitá tur esaki.
REKORDATORIO: PAGA BO BUT
Mayoría persona ku a haña un prosès-verbal pa motibu di inkumpimentu ku medidanan relashoná ku


text:
ORANJESTAD, Aruba: Juny de Cuba tin un total di 27 aña trahando den hotel, pero su experiencia a cuminsa cu Aruba Palm Beach unda el a traha 16 aña largo. Despues cu Riu Palace Aruba a cumpra Aruba Palm Beach, Juny de Cuba a cuminsa cu nan den e temporada di renobacion pa 1 aña y mey y pa 10 aña largo e ta percura pe mantencion di e hotel.
Loke cu Juny de Cuba gusta mas di su trabou ta cu tin hopi cooperacion di ambos banda y ta un placer pa traha na Riu Palace. Esnan cu kier traha na Riu Hotels & Resort ora cu tin un vacatura ta bon bini pa join e team di Riu.
“Mi tin gradicimento den tur cos”, Juny de Cuba a expresa. Ora cu nan haci un trabou sublime, Riu ta duna e empleadonan un compensacion, unda cu ta rifa television, soundsystem of otro cos. Riu Palace ta complace tur hende y no uno so. Tur departamento y tur trahado ta keda contento. Gradicimento cu Riu a bin di tur empleado.


text:
AVP a brainstorm cu hobennan profesional riba recuperacion di Aruba
Diaranson anochi un delegacion di Partido di Pueblo Aruba (AVP), consistiendo di Lider mr. Mike Eman, Parlamentaria Jennifer Arends Reyes, Parlamentarionan mr.drs. Richard Arends y Robert Candelaria. E commission a worde asesora pa drs. Rene Herde, hunto cu representantenan di Plataforma Hobennan Profesional, Wendrick Cicilia, Gerick Croes, David Quand, Fundacion Mito Croes pa Estudionan Social Cristian Aruba, mr. drs. Franky Hoevertsz y Fundacion Instituto Formacion Politico Digna Lacle Herrera, mr.dr. Rycond Santos do Nascimento a reuni den Renaissance Convention Center cu un grupo di hobennan profesional cuidadosamente selecta. E obhetivo di e encuentro tabata pa scucha nan perspectiva riba e situacional actual di pais Aruba y kico ta e cambionan cu nan lo desea di mira den diferente sector.
Lider di AVP, mr. Mike Eman a splica cu Aruba ta para na un momento cu hopi mester y por worde haci riba e caminda di recuperacion di Aruba. Como cu riba hopi tema nos ta bek na un nivel di base e trabao ta grandi, pero e oportunidad pa duna un contenido destinto na desaroyonan den nos Pais cu lo haci nos felicidad mas completo y duradero tambe tey. Segun Eman e generacion nobo mas cu tur tin e derecho di influencia e escohecinan aki cu nos mester haci. Nan lo ta esnan cu lo traha, biba y lanta nan famia den e Aruba di futuro. Pesey nos ta aki awe, Eman a biasa, pa scucha e hobenan pensamento con nos ta bai atende cu duna forma na e rescate di Aruba y crea e Aruba Nobo cu nos ta desea. Pa esey nos mester yega na un causa comun nobo, carga dor di henter sociedad y cu un influencia grandi di pensamento y prioridanan di nos hobenan. Mr. Mike Eman ta bisa cu pesey a invita e hobenan pa e session di brainstorming aki y a haci esaki hunto cu e Plataforma di Hobennan Profesional (PHP) di partido.
Prome panelista tabata Tracey Werleman, graduado como Bachiller den Trabou Social y Desaroyo. El a elabora riba potencial di hobennan y con esaki ta bisto den esnan cu ta resalta pafo di nos fronteranan, sinembargo hopi ta esnan cu ta regresa Aruba, pero ta haya hopi dificultad pa haya un trabou; e asina yama ‘Brain Drain’ cu a keda bin dilanti durante e resto di e encuentro.
Su tras a hiba palabra Jonathan Henriquez, graduado como Bachiller den Arte,
Organizacion, Gobernacion y Gerencia. Henriquez a trece dilanti e retonan financiero, pero tambe den termino di contenido cu studio na Aruba ta presenta na e hoben. E lo desea di wak cambionan den materia cu por prepara e hobennan di un manera mas integral.
Siguientemente a scucha pensamentonan di Judrick Gario, den calidad di empresario. El a indica cu na Aruba tin falta di informacion apropia di accesibel pa hobennan por tuma un decision consciente di ki tipo di estudio pa scoge. Tambe a boga pa un miho usa di innovacion den enseñanza. Tambe a toca e parti di con hopi hoben ta drenta mercado laboral pa aporta na entrada di cas, y ta hay’e pega den dje cu no ta continua cu su estudio.
Jonathan Trinidad, graduado como Bachiller den Trabou Social tabata e siguiente panelista a enfatisa e importancia di investigacion pa conoce e berdadero situacion y necesidadnan di nos isla. Tambe Trinidad ta di opinion cu ta sumamente importante pa inculca e Metanan di Desaroyo Global di Nacionnan Uni pa cambia e mentalidad.
A sigui cu Mirzah Manga, kende ta un empresario creativo y bailarin artistico. Su punto principal tabata e falta di un entidad pa formacion artistico. Motiva esnan cu tendencia pa arte pa desaroya nan talent na luga di limita nan opcionnan na profesion tradicional. Manga tambe ta di pensamento pa amplia e materianan duna na scol pa inclui topiconan di salud mental cu den future ta aporta na e exito di e individuo.
Por ultimo, a hiba palabra Rubiela Gracia, graduado como Bachelor in Psicologia. E ta sugeri pa un preparacion mas extensive den scol secundario riba e oportunidadnan academic. E guia actual no ta duna suficiente bista riba e mundo di opcionnan cu tin ey’fo.
A continua un sesion di pregunta y brainstorming caminda tur esnan presenta a intercambia di ideanan. E anochi ta forma parti di un serie titula ‘Scucha, Pensa, Recupera Miho’ cu cual e partido ta consulta stakeholder for di terenonan medico, comercial, social, enseñanza, entre otro, pa yuda formula un plan strategico cu ta hiban na un recuperacion mas rapido y efectivo pa Aruba.


text:
WILLEMSTAD – Gobièrnu, gruponan di medio ambiente i habitante ta anda huntu kontra e molèster di sushamentu di Isla i BOO, e sentral di energia riba e tereno di e refineria.
Esaki ta e resultado di e deliberashon ku wes Peter van Schendel a eksihí durante e kaso sumario ku a tene djabièrnè. Loke no a logra niun hende den 15 aña , korte si a logra: laga e partidonan papia ku otro.
Habitante ku ta biba bou di huma di Isla, djabièrnè den e promé seshon di nan kaso sumario kontra gobièrnu a haña oportunidat amplio pa presentá nan ‘emergensia’. Asta tribuna públiko por a testiguá. I esaki tabata yen yen di hende ku ta mas ku hartá di e sushamentu. No solamente pa motibu di e insiguridat ku nan t’aden tokante e naturalesa i orígen di e sushedat koló bèrdè. Nan ta puntra tambe unda nan por entregá e resibu di e limpiesa ku mester hasi tur siman.
Asombrá
Wes Van Schendel a dediká e dos oranan kompleto pa urgi gobièrnu di drenta kombersashon ku e demandantenan pa investigá e puiru bèrdè i otro sushedat den e barionan bou di e huma. Wes tabata asombrá ku gobièrnu no ta anda di su mes boluntat ku esnan konserní den e kaso aki, inkluso Schoon Milieu Op Curaçao (SMOC) i Clean Air Everywhere.
Na fin di e seshon tabatin un apertura pa deliberashon i a duna e partidonan ordu pa sinta huntu e dia despues. Wes a splika bon kla ku e resultado di e deliberashon mester duna e demandantenan espasio pa laga hasi e investigashon aselerá. Esta: investigashon i resultado den dos luna ku un pregunta di investigashon i un ekfekto aseptabel pa e habitantenan.
Akuerdo
E promé kombersashon entretantu a tuma lugá i a bai na un manero ku tur partido tabata satisfecho. Minister Ben Whiteman (Salubridat) tambe a duna su fiat entretantu pa sigui e kaminda aki. Ta presentá e resultado di e deliberashon na wes dia 8 di yüli. Te e dia ei gobièrnu i demandantenan lo kombersá pa por papia tokante tur e otro punto nan tambe. Esaki lo nifiká ku gobièrnu ta hasi e raportahenan disponibel i lo informá e habitantenan di e próksimo pasonan.
Si esaki logra lo bini un akuerdo di stipulashon ku lo inkorporá den e sentensia. I esei segun wes Peter van Schendel ta mihó ku atrobe un forsegeo hurídiko dies aña largu.
Outor Dick Drayer


text:
ORANJESTAD – Gabinete arubano ta rabiá ku e nombramentu di Alfonso Boekhoudt komo gobernador i awe a kanselá nan konfiansa den dje. E aktual minister plenipotensiario mester despedí pa 1 di novèmber.
Esaki a disidí awe den Konseho di Minister.
Ret Karibense a publiká kaba ku minister Ronald Plasterk di Asuntunan Interior i Relashonnan den Reino personalmente a nominá Boekhoudt pa gobernador di Aruba. Esaki a kai masha malu serka e gabinete di Mike Eman ku tabatin preferensia pa un otro kandidato.
E nombramentu aki ‘tras di lomba’ di gabinete arubano a pone ku tur minister a kanselá nan konfiansa den Boekhoudt. Pasobra el a aseptá e puesto sabiendo ku gabinete ker a nominá un otro kandidato, segun fuentenan den gobièrnu.
Outor Sharina Henriquez


text:
Oranjestad-Lider di MEP Evelyn Wever-Croes a anuncia cu hasiendo uso di su derecho constitucional a manda hasi minister encarga cu ensenjansa algUn pregunta relaciona cu e dudanan rond di e seguro pa studiante na Hulanda.
“Ya pa 3 siman caba ta saliendo cantidad di insinuacionnan y acusacionnan serio den direccion di e minister, pa e forma con el’a atende cu e asunto di cambio di seguro di studiantenan na Hulanda. E forma con e destaho a wordo ehecuta a wordo cuestiona seriamente, pero mas aun, e minister su propio declaracion prome cu fin di anja a wordo bari for di mesa, pasobra e minister a declara hopi detayes cu no ta cuadra cu berdad.
Locual ta hasi e situacion mas serio ta cu e minister a scohe pa keda keto, y no reacciona, dunando asina e impresion cu e acusacionnan ta berdad.
Pesey, hasiendo uso di nos derecho constitucional mi a dirigi 10 pregunta na e minister encarga cu ensenjansa y puntre tocante e dudanan tras di tur esaki.
E minister a declara cu e compania cu a gana e bidding, InsureToStudy BV, tin amplio experiencia riba e tereno aki y ya tin 28 mil cliente. Pero investigacion publica den medionan di comunicacion a mustra cu esaki ta un mentira, mirando cu e compania a wordo incorpora despues cu e bidding a wordo anuncia, mientras cu un luna despues ainda su website no tabata cla ainda, y nan no tabata tin un linia di telefon duro, sino solamente un celular.
E minister no por kere cu e por keda keto, y ‘get away’ cu esaki, sin duna cuenta. Pesey nos a mand’e e carta y nos a pidi’e pa contesta nos mas pronto cu ta posible.
Si e minister no contesta nos carta den tempo corto manera nos a pidi, nos lo pidi Ministerio Publico pa condusi un investigacion den e caso aki, y especialmente ki rol Michelle Hooijboer-Winklaar y/of su esposo a hunga den e caso aki.
Ta basta caba cu tanto escandalo rond di e gobernantenan di Aruba. Ta berguensa cu nos tin un minister cu hues ta haya cu nos tur por yama pa corupto. Ta mas berguensa ainda cu e prome minister di nos pais ta sinta man crusa y no ta bisa nada. Pero ta dimas si minister Michelle Hooijboer-Winklaar kere cu e por keda keto y “get away” cu esaki.
Usualmente e compania di mercadeo cu minister Hooijboer ta paga hopi placa pa skibi articulo p’e, ta reacciona mesora ora ami cuestiona e minister, y pesey mi a dicidi di cuestiona e minister di e forma aki. Mi ta urgi e Minister cumpli cu su deber constitucional y contesta nos preguntanan mas pronto cu ta posible”, líder di MEP Evelyn Wever-Croes a duna di conoce.


text:
KRALENDIJK – Elvis Tjin Asjoe, lider polítiko di MPB, ta hasi un yamada serio na tur e supuesto analistanan polítiko ku ta kritiká na un manera destruktivo, pa usa nan tempu pa yuda konstruí Boneiru.
Tjin Asjoe a bisa semper tin gobernashon i tin oposishon, loke ta sano. Den un komunidat mester di krítika sano i ohalá tur krítika ta sano tambe.Sano ta nifiká, ku e krítika ta konstruktivo i no destruktivo i no di kinikini, loke ta nifiká ku ta bula riba tur kos pa kritiká.
Si mira bon último aki, segun Tjin Asjoe, ta mira ku tin sierto hendenan ta skohe pa kritiká tur kos di gobernashon. No tin algu ku ta tuma lugá ku ta dun’é e stèmpel negativo. Si e ta sali for di oposishon, ta algu di spera, ounke ta spera un oposishon konstruktivo.
Tin sierto persona den komunidat ku ta yama nan mes analista polítiko i tambe tin frakshonnan ku a lanta den Konseho Insular, ku ta funshoná komo prùlebak di krítika di sierto hende, Tjin Asjoe a duna di konosé.
Tjin Asjoe: “Mi ke pa komunidat komprondé tambe ku tin hende ku tur siman di nobo ta trata di un manera òf otro di informá di e manera destruktivo kon nan ta mira kos. Si bo ta kritiká anto bo krítika ta sano pa konstruí, pa mi parti bo no kritiká tur siman, pero tur dia mes. Pero si bo krítika ta bira hopi dirigí pa bisa un gobièrnu i diputadonan kada bes di nobo pa bai kas, mi ta kere bo a pèrdè strea di nort. Bo mester tin un rabia i frustrashon interno den bo pa bah’é riba gobernantenan i sigur gobernantenan hóben.”
Tjin Asjoe a bisa, a bai asta asina leu ku e asuntu aki a bira un abuso di sierto persona ku ta mal usá nan pèn di tur dia sea pa skirbi kosnan tur siman i ta bati e gobièrnu na un manera destruktivo.
“Ami no por stòp nan, pero si pone nan dilanti un spil pa nan mira i reflehá pa e loke nan ta hasi ei, no por ta bon. Bo no tin e konsenshi ku nos ta bibando den un periodo di krísis i nos energia mester bai pa wak ku hende no ta muri di Covid i di hamber, òf kompanianan no ta muri pa motibu ku nan no tin sufisiente entrada pa mantené kabes riba awa, ta esei mester ta prioridat na e momentunan aki,” Tjin Asjoe a trese dilanti.
Pa esnan ku ta kritiká tur dia i tur siman, Tjin Asjoe ta pidi nan por fabor usa nan pèn no pa kritiká i filosofiá so i pa skucha nan mes tur siman na radio i pa mira nan mes tur siman na televishon, òf pa wak kuantu ‘likes’ nan a haña riba Facebook. Ban uni kabes i forsa pa nos tin un direkshon di desaroyo di Boneiru ku ta kana un kaminda na bienestar di e komunidat boneriano i nos mester di kada un di boso pa esei.
Un yamada Tjin Asjoe ta hasi na tur ku ke kritiká, sigui hasié, ban hasié konstruktivo i kaminda tin algu ku ta robes kuestion’é, pero no ta tur kos asina por ta robes den gobernashon? Ta tur diputado por ta malu asina? No tòg?
Pues un yamada serio na tur ku ta kritiká na un manera destruktivo, usa boso tempu pa yuda konstruí Boneiru. Si boso ke sigui tira piedra, no tin moda di hasi, nos no por stòp boso, pero nos lo krea un makutu hinka tur e piedranan aki aden i usa nan pa konstruí e Boneiru pa boso tambe biba bon den dje, Tjin Asjoe a bisa.


text:
Home Tags Gabinete Wever – Croes II
Tag: Gabinete Wever – Croes II
Cu Ouderenraad Gobierno ta duna mas Participacion na nos Grandinan cu...
Luna di Adultonan Mayor
MEP ta orguyoso di nos Minister di enseñansa y deporte, Endy...
Den e prome siman nan di Gabinete Wever-Croes II a scucha e veld di enseñasa y a logra soluciona hopi problematica. No ta desconoci cu den e ultimo añanan enseñansa...
Muchanan di Kids@Work Camp a bishita bestuurskantoor y sera conoci un...
ORANJESTAD – Diabierna mainta Minister di Finansa y Cultura Sra. Xiomara Maduro a ricibi un grupo di mucha di Kids@Work Camp hunto cu nan dos leidsternan den sala di...
Premier Wever-Croes a reuni cu Delegacion di Enex Prome cu asamblea...
ORANJESTAD - E siman aki Premier Evelyn Wever - Croes a reuni cu algun miembro di European News Exchange (ENEX) esta: Sr. Adrian Wells – Managing Director ENEX, sr....
Prome Minister a recapitula e prome dos simannan di Gobernacion
ORANJESTAD - Den e prome dos simannan di Gabinete Wever-Croes II, Prome Minister Evelyn Wever - Croes a expresa cu hopi trabou a tuma luga. E reunionnan cu stakeholders...
Bestuurskantoor a wordo Bendiciona pa Pastoor Andres Macoviec
ORANJESTAD - Dia despues di huramentacion di Ministernan pa Gabinete Wever-Croes II, a haya bishita di Pastoor Andres Macoviec pa duna bendicion na cada Minister y Bestuurskantoor en general....
Pa Gabinete Wever-Croes II, trece trankilidad ta un Prioridad
“Pabien Aruba cu un gobierno nobo. Un dia hopi especial, un dia nobo, pa mi personal, un dia cu hopi emocion pasobra con cu bay bin ta trabounan hopi...
Gabinete Wever Croes II a huramenta
ORANJESTAD - Dialuna atardi, Gobernadora Internino Sra Lacle Dirks a huramente e 8 ministernan di Gabinete Wever Croes. Despues a sigui un presentacion oficial dilanti bestuurskantoor. Solo di Pueblo...
Prome Minister a traspasa e cartera di energia pa Minister Glenbert...
ORANJESTAD - Prome Minister Evelyn Wever-Croes, cu durante Gabinete Wever-Croes I tabata encarga cu e cartera di Energia, a haci traspaso di e cartera aki pa Minister Glenbert Croes....
Partido MEP ta felicita Gabinete Wever-Croes II
E Gobierno cu Aruba a scoge
Formacion di Gabinete Wever-Croes II a keda Cla
ORANJESTAD - Durante un rueda di prensa diahuebs mainta, Prome Minister Evelyn Wever-Croes a anuncia cu a keda cla cu formacion di Gabinete Wever-Croes II, despues di 76 dia...
Reunionnan Di Stakeholders En Conexion Cu Formacion Di Gabinete Wever –...
ORANJESTAD - Pa e reunionnan cu Stakeholders pa dialuna 16 di augustus, a reuni cu 8 instancia den cuadro cu formacion di Gabinete Wever-Croes II riba areanan di migracion,...


text:
Cu esaki Gobierno di Aruba ta mustra un biaha mas e compromiso pa cuminsa cu reforma, sin warda mas.
ACADEMIA DI LEY A BIRA REALIDAD
Dialuna 14 di september 2020 e soño di un Academia di Ley a bira realidad. Caribbean Centre for Legislation di Universidad di Corsou hunto cu Universidad di Aruba y Ministerio di Enseñansa, a insititui e Aruba Desk di e Caribbean Centre for Legislation. E Aruba Desk aki a haci e soño pa Aruba por tin un Academia di Ley, bira realidad. Cu e Academia aki Aruba lo haya huristanan nobo cu ta specialisa den traha y cambia ley, algo cu tabata un necesidad grandi pa hopi aña. Pa Aruba 20 cursista ta cuminsa cu e curso, cu despues lo amplia nos capacidad di traha ley cu 100%.
Premier Evelyn Wever-Croes a duna di conoce cu den e Masterplan “Reposicionando e rumbo di nos pais” ta menciona ampliacion di nos capacidad di cambia y traha ley, como un acelerador pa por reactiva nos economia. E velocidad di gobernacion y di ehecuta cambio y reforma den nos pais, ta depende di e velocidad pa cambia y traha ley. Nos tin un ekipo di hurista specialisa den e area legislativo, hopi profesional y cu ta traha cu hopi dedicacion, pero e trabou ta hopi. P’esey ta asina importante pa atende cu e problema aki awor. Como un di e aceleradornan menciona den e Masterplan cu lo reactiva nos economia, e curso aki pues ta sumamente importante pa e futuro di nos paisnan.
“Nos no por keda warda riba Hulanda, nos mes mester cuminsa. Pasobra na fin di dia Aruba ta di nos, y ta nos responsabilidad pa hiba nos pais padilanti. Hulanda of otro paisnan por yuda, pero ta nos mester haci’e, y nos tin suficiente profesional cu ta stima nos pais pa yuda nos haci’e”, Premier Wever-Croes a indica.
Premier Evelyn Wever-Croes, Minister di Enseñansa Rudy Lampe y Minister di Husticia Andin Bikker a traves di un saludo virtual, a desea tur e cursistanan hopi exito y perseverancia, y a enfatisa cu e contribucion di e cursistanan na e reconstruccion di nos pais, ta crucial.


text:
Geplaatst op 15 October 2017 dor di Ministerio Tráfiko, Transporte i Planifikashon Urbano
Willemstad- Durante último lunanan Minister Zita Jesus Leito a bin ta mobilisá den Ministerio di Trafiko, Transporte i Planifikashon Urbano(VVRP) di forma aktivo pa solushoná retrasonan ku tin influensia negativo riba bibienda pa pueblo di Kòrsou. Den kuadro di esaki, Minister Jesus Leito ya a traha unanimente ku Domeinbeheer pa segura ku esnan ku ta riba lista di espera ta legitimo. Alabes ta trahando riba proyektonan pa krea bibienda pagabel pa tur klase, sin hasi distinshon di e persona di ménos rekurso ku tambe ta deseá pa tin su propio kas.
Segun Minister Jesus-Leito a deklará anteriormente i ta sigui para p’e: “Mi prioridat number 1 ta bibienda pa pueblo. E meta prinsipal p’esei ta pa Gobièrnu saka mas tereno i permit pa konstruí mas kas pagabel i den forma aselerá.Nos ta traha pa realisá esei, apesar di tur nos limitashonnan.”Den koperashon estrecho ku Domeinbeheer Minister Zita Jesus Leito a pone atenshon tambe pa proyektonan Public Private Partnership (PPP) kaminda sektor privá huntu ku Gobièrnu ta traha riba bibienda básiko pagabel. Esaki hustamente ta sostené Minister su deseo pa krea un efekto tambe riba desaroyo ekonómiko poniendo e enfoke riba bibienda. Den un grupo di trabou speshal Domeinbeheer ta trahando duru pa evaluá i aselerá proyektonan di bibiendanan PPP ku tin den tapara pa pueblo.


text:
KRALENDIJK – Diputado enkargá ku Rotònde su fam ta Kroon ku ta nifiká Korona. Promé ku sigui ku e rueda di prensa mi ke duna algu di ‘petittehistoire” ku ta anékdota di un área. Kaminda e rotònde ta bini ta áreaVlijt. Ta un área beaku. Den saliña di Vlijt tin un kaso di hòmber riba kabai ku a disparsé i den sierto temporada abitantenan di Tanki Abou ta tende gritu di alma malu. Anochi sa mira lus di saltá. Ta área di IsabelBaka.Brùg na Mentor a yega di basha den otro.Labadó na Kaminda Djabou a kosta bòshi plaka. Parke pa paranan migratorio ta un ganamentu/distribimentu di plaka i Kas di Vijt a kousa ku dirigente di Bonaire CornelisBoyemester a tuma retiru. Mi pregunta; Rotònde den área di Vlijt, despues di 162 aña ta bai eksigí kabes di un dirigente òf ta ola Kroon ta na kaminda. A sali na kla ku diseño di e Rotònde no tabata bon i ta bini un rotònde nobo. Importante ta ku ta bini un investigashon atministrativo. E investigashon aki ta manchá kaba, komo ku señor Martina a trese dilanti ku Bonaire ta un komunidat chikitu unda tur hende konosé otro. No ta rapòrt ophetivo i tur ku tabata enbolbí, dirèkt òf indirekto, lo no haña kulpa i sali liber. Konklushon ta bai bira: Diesituatiedoetnamelijkniet af aande normenvantransparantie, betrouwbaarheid en zorgvuldigheid.Wak e rapòrt tokante BHM. Awor Konseho Insular ta na turno pa pidi tur dokumentu i hasi un investigashon. Frakshonnan di MPB i UPB sigur lo no koperá pa bini investigashon mirando interesnan partidario. Ta birando kla ku konfiansa den e forma di manehá e isla ta na peliger i koalishon ta defendé Kolegio Ehekutivo na lugá di kontrolá e Kolegio. Aki no ta asuntu di isla chikitu unda tur hende konosé otro.Ta asuntu di Bon Gobernashon.
ArthurSealy


text:
Dia 18 di septèmber 2021 Tourism Corporation Bonaire (TCB)
a lansa su enkuesta pa sondia eksperensia di su bishitantenan. Meta di e enkuesta akí ta pa analisá i evaluá e ‘Eksperensia Boneiru’ di nos bishitantenan. Riba djárason i djasabra for di 12.00 or te 17.00 or ta entrevistá bishitante ku ta saliendo for di nos isla den sala di salida di Bonaire International Airport.
E informashon ku nos ta haña di nos bishitantenan tokante nan ‘Eksperensia Boneiru’ i e puntonan di mehorashon ku nan trese dilanti lo komplementá nos futuro strategia pa desaroyo di turismo konsiderabelmente. TCB ta spera tambe di por midi e kambionan den e panorama turístiko mas mihó i analisá nan den sentido di perfil di bishitante.
E enkuesta pa sondia e ‘Eksperensia Boneiru’ ta kubri diferente área ku ta varia di perfil demográfiko, motivashon, kalidat di e eksperensia, aktividat, satisfakshon, segmentashon, mará na temporada i lo mas importante ta ku e ta duna nos un bista di e puntonan di mehorashon. Ademas, pa medio di esaki TCB i su stakeholdernan lo por midi nesesidat, karakterístikanan di merkado i e impakto ekonómiko general di turismo.
Ta bai tene e enkuesta pa sondia e ‘Eksperensia Boneiru’ anualmente ku komo meta pa entrevistá minimalmente 400 bishitante pa luna. TCB ta gradisido pa e koperashon ku Bonaire International Airport i pa reakshon di nos bishitantenan. E bishitantenan a mira e programa komo un bunita forma pa wak bèk riba nan estadía na Boneiru. Tur bishitante ku partisipá na e enkuesta pa sondia e ‘Eksperensia Boneiru’ ta haña e chèns di nan bida pa gana un biahe bèk pa Boneiru.


text:
ORANJESTAD (AAN): Diaranson mainta na altura di e Centro di Control di Cacho na Wayaca, e asina yama “Dog Control Unit” a cuminza na usa pa prome biaha e vehiculo “Unidad di Control di Cacho”. E proyecto pa recoge cachonan los riba caya a cuminza!
Diaranson e van a sali pa prome biaha riba caminda, aunke e Unidad si ta activo caba pa algun tempo. E Van a sali debi na un yamada cu a drenta unda cu lo tin abuso di cacho tumando lugar den un bario. E doño a duna permiso pa bay cu su cachonan.
Asina e Dog Control Unit a subi caya pa asina atende e situacion, y asina tur hende a haya un training.
E ley ta reforza cu autoridad por controla mas, y si acaso hendenan no kier cuminza asumi responsabilidad, kizas e momento a yega pa cuminza duna nan boet.
Abo como doño di cacho tin di percura pa bo cuida bo cacho, lage den cura y no lage slenter riba caya. Awor cu e Unidad aki pronto ta saliendo oficialmente riba caya, tuma nota cu cualkier cacho cu nan captura ta cana los riba caya, ta wordo hiba bek pa e Centro di Control di Cacho. Aki segun ley, e animalnan haya riba caya sin doño, e cacho tin di keda eynan entre 3 pa 10 dia pa asina e doño bin buske.
Esey ta contrario na si acaso abo ta distancia di un cacho, e chens ta mas grandi cu lo pone bay ‘drumi’ mas liher.
Diaranson mainta, Unidad di Control di Cacho hunto cu Bureau City Inspector, y encabeza pa Polis y tambe cu DVG a sali rumbo pa e cas. Tabatin personanan di Aruba Animal Shelter tambe presente. Algun cacho ta mustra di ta sufriendo di negligencia, algun ta djis weso so nan tin na nan curpa, pues mustra di ta hopi desnutri posiblemente debi na malesa, incluyendo sarna. Tabatin algun cu hasta tin herida habri full na nan cabez.
E trahadornan di Unidad di Control di Cacho a yega cu varios haula, pa asina a hinca e animalnan pa bay cu nan. Tabatin indicacion cu e cachonan cu ta den estado avanza di malesa, lo wordo poni pa drumi, pa asina nan no por sigui sufri mas.
En total 4 cacho den mal estado a wordo haya na Tanki Leendert.
Robby Rosel di City Inspector a indica cu nan ta hayando masha hopi denuncia mes di ciudadanonan cu ta mira actonan ilegal di cacho.
Tur e cachonan cu a wordo captura na Tanki Leendert, ta wordo treci bek na Centro di Control di Cacho. Esakinan ta caso di negligencia, y tin di bay studia cada cacho si e ta den bon estado di salud, si acaso e por wordo adopta, etc.
DIARIO a compronde cu ta via di Bureau City Inspector e tip aki a drenta, y como cu awor nan ta encarga cu e Centro di Control di Cacho, nan a traha mesora riba dje.
Bo kier yuda? Actualmente tin masha hopi cacho na Aruba Animal Shelter, unda despues di saminacion, nan ta prepara e cachonan aki pa nan wordo adopta pa un famia nobo. Pesey ora cu bo kier busca un mascota, bay pasa na Animal Shelter pa mira kico nan tin y asina bo ta haci un cacho feliz tambe.
https://diario.aw/categories/noticia/general/unidad-di-control-di-cacho-a-captura-4-cacho-tur-abusa-y-mal-cuida-na-tanki-leendert#sigProId226e5b3d90


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu inmenso tristesa den nos curason, nos ta participa fayecimento di nos tata,
welo, bisawelo, ruman, omo, amigo y bisiña stima
Sr. Inario Gomes
Mihor conoci como: “Nai - Papa Nai”
15-01-1939 - 15-08-2021
Na nomber di:
Su esposa: † Alejandrina Gomes-Thiel
Yiunan: Rica Gomes y Chito Donato
Maria y Fenchi Lumeniër
Theo y Dorca Gomes
Shalin Gomes y Jose Piña
Regina Gomes y Cedric Besselink
Mescos cu yiu: Jeffrey y Janice Geerman y famia
Gilbert y Joanda Geerman y famia
Nietonan: Rosemary y José Maduro
Igmar Lumeniër y Rachelle Tromp
Zuleima Gomes
Marien Lumeniër y Ryan Kelly
Liandro Koolman y Arantxa Erasmus;
Joshua, Joshmar y Jose-Anne Piña
Roxanne de Cuba y Aaron Marin
Alejandro Gomes
Joslenne, Gillione y Gisianne Geerman
Bisanietonan: Illienne, Nathan, Arianna, Naelany, Raiden, Raygene y Marson
Rumannan: Syra y Miguel Figaroa-Gomes
†Antonio Gomes
†Maria Gomes
†Maximo Gomes
†Egberto Gomes
Swa y cuñanan: Alfredo y Margo Thiel y famia
Florita Thiel y famia
†Francelina Caster y famia
†Marianita Kock y famia
†Helenita Koolman y famia
†Pedrito Werleman y famia
†Maria Caster y famia
†Rafael Thiel y famia
Subrino y subrinanan: Annie Angela y famia
Buchi Angela y famia
Rina Angela y famia
Leco Gomes y famia
Tico Gomes y yiu
Subrino y subrinanan di su casa
Primo y primanan
Amistadnan di cas: Maca Geerman y famia
Sira Dania y famia
Mina Loopstok y famia
Renato Rasmijn
Ihanan, comer y compernan, bisiña y conocir nan y demas famia: Gomes, Thiel, Lumeniër, Piña, Maduro, Koolman, de Cuba, Geerman, Donato, Figaroa, Angela, Caster, Besselink, Tromp, Marin, Kock, Werleman, Dania, Loopstok, Rasmijn, Erasmus y demas famia. Staff y personal Zorg met liefde.
Acto di entiero lo tuma lugar diasabra 28 di augustus 2021. For di 2or pa 4or defunto lo reposa na Aurora Funeral Home despues saliendo pa Santana Catholico na Santa Cruz. Nos ta pidi nos disculpa si den nos tristesa nos por a lubida un of mas famia y ta lamenta cu despues di entiero nos no por ricibi bishita di condolencia na cas.
Enbes di flor of krans lo tin un box disponible pa “Zorg met liefde tehuis”.


text:
Sr. Ricardo
Tabata kasa, den kual matrimonio a nase 7 yu’i. Kuater (4) yu’i muhé i tres (3) yu’i hòmber.
Pa algun aña sr. Ricardo Elhage a fungí komo hefe na
“Buro Nederlandse Antillen Sportaangelegenheden”.
E tabata “Ministro di Edukashon, Deportivo, Kultura i Rekreashon di Antia Hulandes.
Sr. Ricardo Elhage, a práktika “Basketbòl i Baseball”.
E logro mas grandi deportivo di sr. Ricardo Elhage ta ku e la traha “Tio Daou Ballpark”.
Sr. Ricardo Elhage tabata presidente di:
NAOC, NABAFE i FEBEKO i tambe miembro di:
IBA, ODECABE i COPABE.
Aktualmente sr. Ricardo Elhage ta presidente di:
Sta. Rosa Indians Baseball Club i Stichting Tio Daou Ballpark
Sr. Ricardo Elhage, a haña e siguiente kondekorashonnan:
Ridder in de Orde van de Nederlandse Leeuw
Gouden Medaille Europees Parlement
Orden de Andres Bello Primera Clase
Olympic Order


text:
Un yamada di advertencia pa haraña viuda preto (“Black widow spider”) na Aruba
Un yamada di advertencia pa haraña viuda preto
(“Black widow spider”) na Aruba
ORANJESTAD, Aruba – 3 di februari 2017: Na comienso di januari DVG (Departamento di Salud Publico) a haya melding cu un cuidadano a haya haraña, no conoci p’e, den su cura. E haraña a keda investiga den laboratorio di Veterinaire Dienst pa e profesionalnan di DVG, esta dr. Wilmer Salazar, dr. Maritza Ordoñez y Irene Croes, veterinario na Veterinaire Dienst. Nan tin e fuerte sospecho cu aki ta trata di e haraña viuda preto, esta “black widow spider”. Nomber cientifico di e haraña aki ta Lactrodectus mactans. Potret di e haraña a wordo manda pa PAHO pa haya 100% confirmacion di un entomologo si ta trata di haraña vuida preto. Por reconoce e haraña aki na e figura di oloshi di glas cora, cu e tin riba su bariga.
Insectonan no deseabel por drenta Aruba via carga importa, sea ta fruta, berdura, taira, mata, tera pa mata, material di construccion, etc. E insectonan aki por forma un peliger pa agricultura, cria di bestia y pa salubridad publico na Aruba.
Departamento di Salud Publico ta manda un advertencia pa tuma e medidanan di accion pa controla insectonan no deseabel na cas, incluyendo haraña di tur sorto.
Pafo di cas
1. Elimina of deshaci di tur sorto di sushi den bo cura (caha, pida palo, plywood, taira, foambox bashi, cualkier obheto no den uzo, etc.
2. Mantene bo cura y pafo di cura liber di yerba halto, specialmente cerca di cas.
3. Si bo kier trece cualkier obheto di cura den bo cas, check semper prome si den nan por tin neishi di haraña of presencia di haraña.
4. Si ta traha den cura, uza carson largo, handschoen, sapato pa proteha bo contra pica di haraña of otro insecto peligroso.
5. Warda bo handschoen, sapato y paña, cu ta bisti pa traha cu ne den cura, den un saco di plastic bon cera.
Den cas
1. No pega cama na muraya, tene separa for di muruya.
2. No warda caha of articulo bou di cama.
3. No tira sapato, serbete of paña riba vloer. Sacudi prome cu bo ta uza nan.
4. Pone screen dilanti di bentana pa evita cu insecto ta drenta paden.
5. Pone porta di screen dilanti di e portanan cu tin na entrada y salida di cas.
6. Elimina spinneweb, webo di haraña y haraña cu por ta presente den cas.
Presencia di insecto ta mas hopi den temporada di yobida, p’esey tin cu keda alerta. Un pica di e haraña vuida preto por tin su consecuencia pa salud di un persona, specialmente si ta trata di mucha chikito of persona di edad avansa of cu ta sufri di un malesa cronico. Nan resistencia ta mas abou. DVG ta puntra pa keda vigila y controla pa presencia di cualkier insecto no comun pa Aruba. Pa mas informacion por tuma contacto cu Departamento di Salud Publico, seccion Gele Koorts en Muskietbestrijding na tel 5853325.


text:
Tag Archives: inscripcion
Diaranson merdia 30 october 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diaranson 30 di october 2019, entrante 12:00 PM. Departamento di Premieheffing ta na unda trahado y doño di trabao ta haci inscripcion ademas ta haci cambio riba nan datosnan. Departamento di Premieheffing ta situa na oficina principal na Eagle riba e… Mas Informacion
Diahuebs 25 y diabierna 26 di april 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diahuebs 25 y diabierna 26 di april 2019. Departamento di Premieheffing ta na unda trahado y doño di trabao ta haci inscripcion ademas ta haci cambio riba nan datosnan. Departamento di Premieheffing ta situa na oficina principal na Eagle riba e prome… Mas Informacion
Diahuebs merdia 28 maart 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diahuebs 28 di maart entrante 12:00 PM. Departamento di Premieheffing ta na unda trahadonan y doño di trabao ta bay pa inscripcion ademas haci cambionan riba nan datosnan. Departamento di Premieheffing ta situa na oficina principal na Eagle riba e prome piso…. Mas Informacion
Boet Adminstrativo SVb
Diabierna mainta Director di SVb Sr. ir. Edwin Jacobs a manda mediante di E-Mail e prome notificacionnan relaciona cu e Boet Adminstrativo cu e keda introduci pa Doñonan di Trabao. Tabata na april di 2016 cu Parlamento di Aruba a pasa e ley den cual ta duna SVb autorisacion pa sanciona Doño di Trabao cu… Mas Informacion
SVb ta Habri Inscripcion Digital pa Doño di Trabao Nobo
Awe 14 di maart 2018 Banco di Seguro Social Aruba SVb ta habri e posibilidad pa doño di trabao nobo por inscribi nan mes mediante nos website. Inscripcion pa doño di trabao ta pa tur compania, stichting of organisacionnan cu ta opera na Aruba cual tin un of mas empleado den servicio. Entrante awe e… Mas Informacion
Servicio Nobo di SVb cu Inscripcion Digital pa Empleadonan Nobo
Awe prome di juli SVb a habri e posibilidad pa doñonan di trabao por inscribi nan empleadonan nobo digital mediante nos website. Tur compania cu recien a actualisa nan datosnan cerca nos (despues di a ricibi un carta pa esaki) a haya un email unda nan por log in riba nos website y asina por… Mas Informacion
SVb cu Maneho di Boet Administrativo
Awe SVb a publica mas detayadamente riba su maneho di e Boet Administrativo, cual ta pa enfrenta e problemanan rond inscripcion di trahado y incumplimento di pagonan di prima pa doño di trabao. Por lesa mas tocante e maneho aki riba nos pagina tocante Boet Administrativo: /dono-di-trabao/maneho-di-boet-administrativo/. E texto completo di e Maneho di Boet… Mas Informacion
Ceramento na SVb di Oficina di Premieheffing y di Finansas
Banco di Seguro Social Aruba SVb ta anuncia cu en conexion cu trabaonan di construccion, oficina di Premieheffing na Eagle y di Finansas lo ta cera pa publico riba: Diabierna 26, dialuna 29 y diamars 30 augustus Durante e tres dianan aki oficina di departamento di Premieheffing lo keda habri na SVb San Nicolas. Doño… Mas Informacion
Anuncia Relaciona cu Ceramento di Oficina di SVb
Banco di Seguro Social Aruba SVb ta anuncia cu en conexion cu actividadnan interno, oficinanan di: • Premieheffing (Inscripcion) • Externe Controle • Invordering ta cera pa publico dialuna mainta 13 juli 2015, te cu 10:00 am.


text:
“Señor ta mi wardado, mi’n tin falta di nada. Den
cunucu di yerbe berde e ta ponemi sosega, E ta
hibami na awa trankil, Pa mi bolbe haña forsa”
Salmo: 23
Cu profundo tristesa na nos curason, pero conforme cu
Papa Dios su boluntad, nos ta anuncia cu a bai
sosega den Reino di Señor:
Sr. Augustin Juliano Kelly
Mihor conoci como: Tinchi of Mo Tinchi
٭ 28 aug 1959 ᶧ 22 sep 2021
Na nomber di
Su Yiunan stima: Keyla y Juciendly Pieter-Kelly
Kevin Kelly
Su Nietonan stima: T-Sion Geerman
J-Kion Pieter
Jaynah Pieter
J-Xion Pieter
Su Rumannan: Frans Kelly y famia
Ida y Bencho Frank – Kelly y famia
Jerry y Mirna Kelly – Wolf y famia
Fai Kelly y famia
Maria Lampe – Kelly y famia
Betty y Francisco Ramos – Kelly y famia
Deta Kelly y famia
Prisca y Tico Kock – Kelly y famia
Jovita y Nel Kock – Kelly y famia
Tur su sobrino y sobrinanan, primo y primanan, amigo y amiganan y ihanan.
Su bisiñanan stima: Francisca Kelly y Jairo Kelly.
Su colega stima: Cecilia y demas coleganan di Hilton y demas conocirnan.
Famianan: Kelly, Figaroa, Geerman, Frank, Wolf, Lampe, Ramos, Kock, Trimon.
Ta invita tur famia y conocirnan pa asisti na e acto di despedida cu lo tuma lugar Diamars 28 di September 2021 na Aurora Funeral Home di 2.00pm pa 4.00pm. Cremacion ta tuma luga den seno familiar.
Enbes di krans of flor lo tin un caha disponibel pa hasi donacion pa Maristella.
Nos ta pidi nos disculpa si den nos tristesa nos por a lubida algun familiar of conocir.
Nos ta lamenta cu despues di despedida nos no por ricibi bishita di condolencia na cas.
Tur regla di DVG lo ta vigente, uso di tapaboca, handsanitizer y mantene distancia di 1,5m.


text:
CMB su tecnologia di contactless built den cada SmartCard ta brinda bo e oportunidad pa celebra dianan di fiesta, asina apoyando negoshinan local den forma sigur y sano! Inteligente sigur, cu tecnologia sin contacto pa bo paga cu confiansa den un forma rapido y safe. Bo ta simplemente pone bo tarheta algun seconde cerca di e terminal contactless y bo pago ta wordo procesa. Bo por verifica bo pago riba bo CMB mobile banking app, of CMB online banking.
Stay safe, tap & go cu CMB, bo Amigo!
CMB su tecnologia di contactless built den cada SmartCard ta brinda bo e oportunidad pa celebra dianan di fiesta, asina apoyando negoshinan local den forma sigur y sano! Inteligente sigur, cu tecnologia sin contacto pa bo paga cu confiansa den un forma rapido y safe. Bo ta simplemente pone bo tarheta algun seconde cerca di e terminal contactless y bo pago ta wordo procesa. Bo por verifica bo pago riba bo CMB mobile banking app, of CMB online banking.


text:
Desde cu e mandatario a acepta e reto di ta e mandatario di Asunto Social y Labor, el a encontra e crisis social cu ta e centro di atencion desde december 2017. A tuma henter aña di 2018 pa por pone Crisisplan Social riba pia cu ta canando un trayectoria largo y exitoso pa cu proteccion di nos criaturanan.
Ademas di e problemanan social cu a bira crisis danki na negligencia di Gobierno anterior, Gabinete Wever Croes a hay’e den un crisis financiero nunca antes visto den historia di pais Aruba, un crisis hereda cu tabatin Aruba na borde di bancarota.
Ademas di e crisis financiero hereda, 2020 cu lo mester a bira e aña unda cu p.e. desempleo lo a sigui baha mas. Gobierno cu su maneho firme, cu pa prome biaha atrobe lo a conoce un surplus presupuestario, ata Gabinete Wever Croes ta hay’e confronta cu un pandemia mundial causando un crisis na Aruba sin precedente.
Apesar di e crisis aki, Gabinete Wever Croes a sali afo pa yuda nos pueblo y imediatamente riba 19 di maart 2020, Minister Glenbert Croes a anuncion FASE cu lo a bira un ayudo financiero di inicialmente 3 luna pa esunnan cu a perde trabou pa via di COVID. Na mes momento a introduci COVID Bijstand, un proceso accelara pa esunnan cu mester di ayudo. Minister Glenbert Croes, mediante su ministerio, a haci un donacion di 750 mil florin na Fundacion pa nos Comunidad pa contribui cu pakete di cuminda pa esunnan cu a perde trabou.
Pero, no obstante e crisis financiero cu e COVID 19 a ocasiona pa comercio tambe, Bureau di Minister Glenbert Croes a traha duro cu comercio y hotelnan henter aña pa hiba alivio pa nos hendenan. Aña 2020 a clausura cu mas di 700 macuto reparti bou di e diferente parokianan pa por yuda nos conciudadanonan di mas necesidad.
Pa e motibo aki cu aña 2021 a habri cu Minister Glenbert Croes su recorido di gratitud na tur partner den e bunita proyecto #DiComunidadpaComunidad. Manera e mandatario a expresa na diferente ocasion: ‘nos no por resa pa pidi so. Mester resa pa bisa danki tambe”. E motibo principal di e recorido na tur e hotelnan cu semper a contribui cu gestonan di bondad na nos comunidad.
Glenbert Croes
19 januari 2021


text: KRALENDIJK – “Ta posibel bula entre Boneiru i Kòrsou, solamente durante siman.” Esaki ta loke gezaghèber Edison Rijna a menshoná fin di siman pasá, tokante loke ta posibel entrante e siman aki. “Di djaluna pa djaweps por bula pa Kòrsou. No ta posibel pa awor, bula durante fin di siman entre e islanan menshoná. Esaki pa evitá hopi moveshon di hende ku ta biaha spesialmente fin di siman. Horeka por habri mas trempan i anochi no mas lat ku 10’or di anochi. Ta pèrmití pa awor no mas lat anochi, debí ku momentu e persona bebe hopi alkohòl, e ta bira kontentu di mas i no tin bon kòntròl riba e komportashon, ku tur e konsekuensia. Pues e ta un riesgo i pa awor ta evitá esaki. Si e komportashon di e hende ta bon, ta hasi posibel pa lugánan por keda habri mas lat anochi (mas lat ku 10’or). Otro kos ta; si un persona di Kòrsou biaha pa Boneiru sin PCR tèst, e tin ku bai den karentena pa 14 dia. Ta bon pa rekordá; si bai den eksterior i si e hende tèst positivo pa CoViD-19, e no por regresá Boneiru. Tur gastu debí ku e mester a keda mas largu ku el a plania den eksterior, ta pa e persona mes”,gezaghèber Rijna a bisa.